sagorsarker/bangla-wikipedia huggingface dataset:
উইলেম আইন্টহোভেন

উইলেম আইন্টহোভেন () একজন ওলন্দাজ শারীরবিদ যিনি হৃৎপিণ্ডের বৈদ্যুতিক ধর্মগুলি আবিষ্কারের জন্য ১৯২৪ সালে শারীরবিদ্যা ও চিকিৎসাবিজ্ঞানে নোবেল পুরস্কার লাভ করেন। তিনি হৃৎবিদ্যুৎলেখ নামক একটি ব্যবহারিক ডাক্তারি যন্ত্র উদ্ভাবন করে সেটির সাহায্যে তাঁর গবেষণাগুলি সম্পাদন করেন এবং হৃদরোগ নির্ণয়ে বিপ্লবের সূচনা করেন।
আইন্টহোভেন ১৮৬০ সালের ২১শে মে তৎকালীন ওলন্দাজ পূর্ব ভারতীয় দ্বীপপুঞ্জের (বর্তমান ইন্দোনেশিয়া) জাভা দ্বীপের সেমারাং শহরে জন্মগ্রহণ করেন। তাঁর বাবা ছিলেন সেখানকার একজন পৌর সরকারি চিকিৎসক, যদিও তার আগে তিনি সামরিক চিকিৎসকের কাজ করতেন। ছয় বছর বয়সে আইন্টহোভেনের বাবা মারা গেলে তিনি তার চার বছর পরেই তাঁর মা ও পাঁচ ভাইবোনের সাথে পরিবারের সাথে নেদারল্যান্ডসের উট্রেখট শহরে প্রত্যাবর্তন করেন। এবং সেখানে উট্রেখট বিশ্ববিদ্যালয়ে চিকিৎসাবিজ্ঞানে উচ্চতর শিক্ষা লাভ করে ১৮৮৫ সালে ২৫ বছর বয়সে ডক্টরেট উপাধি লাভ করেন। এর পরের বছরই ১৮৮৬ সালে তিনি লাইডেন বিশ্ববিদ্যালয়ে শারীরবিদ্যার অধ্যাপক হিসেবে কাজ শুরু করেন এবং মৃত্যু অবধি এখানেই কর্মরত ছিলেন। ১৮৯৫ সালে তিনি হৃৎপিণ্ডের বৈদ্যুতিক প্রবাহের ব্যাপারে অনুসন্ধান শুরু করেন। ১৯০৩ সালে তিনি প্রথম তারের গ্যালভানোমিটার উদ্ভাবন করেন, যেটির নাম আইন্টহোভেন গ্যালভানোমিটার। এটির সাহায্যে তিনি হৃৎপিণ্ডের সংকোচনগুলির সময় বৈদ্যুতিক বিভবের ওঠানামা সূক্ষ্মভাবে পরিমাপ করতে সক্ষম হন। তিনি এই পদ্ধতিটির নাম দেন ইলেকট্রোকার্ডিওগ্রাম তথা হৃৎবিদ্যুৎলেখ। আইন্টহোভেনের হৃৎবিদ্যুৎলেখ যন্ত্রটি ছিল শুরুর দিকের একটি যন্ত্র, যেখানে রোগীকে তার দুই হাত ও দুই পা লবণ-জলের দ্রবণে ডুবিয়ে রাখতে হত। যন্ত্রটি একটি লেখচিত্র কাগজে চলন্ত রেখা আঁকত। এভাবে রক্ত সঞ্চালনকারী হৃৎপিণ্ডের ছন্দটি পর্যবেক্ষণ করা সম্ভবপর হয়েছিল। আইন্টহোভেনের হৃৎবিদ্যুৎলেখ যন্ত্রটি ছিল দুইটি কক্ষের সমান বড় ও এর ওজন ছিল ৬০০ পাউন্ড। সময়ের সাথে সাথে হৃৎবিদ্যুৎলেখ যন্ত্রটির আকার ও ওজন ছোট হয়ে আসে। হাত-পা ও বুকে তড়িৎদ্বার বা ইলেকট্রোড বসিয়ে একই রকম পর্যবেক্ষণের কাজ করা সম্ভব হয়। বর্তমানে হৃৎবিদ্যুৎলেখ যন্ত্রটি কাগজে নয়, বরং পরিগণক বা কম্পিউটার যন্ত্রের প্রদর্শক যন্ত্রের (মনিটর) পর্দাতে চলমান সবুজ রেখা ও পৌনঃপুনিক পিপ-পিপ ধ্বনির দ্বারা ফলাফল প্রকাশ করে। বর্তমান শরীরে পরিধানযোগ্য হৃৎবিদ্যুৎ পর্যবেক্ষণ যন্ত্রও (হল্টার মনিটর) উদ্ভাবিত হয়েছে।
আইন্টহোভেন ১৯০৮ থেকে ১৯১৩ সাল পর্যন্ত তাঁর যন্ত্রের সাহায্যে প্রাপ্ত হৃৎপিণ্ডের বৈদ্যুতিক ধর্মের নথিগুলি গবেষণা করে হৃৎপিণ্ড ও তার ধমনী ও শিরাগুলির ব্যাপারে জ্ঞানের প্রভূত উন্নতিসাধন করেন। তিনি তড়িৎদ্বারগুলির বিন্যাসে বিকাশ সাধন করেন। বর্তমানে হৃৎবিদ্যুৎলিখনে যে তড়িৎদ্বার বা ইলেকট্রোডগুলি ব্যবহার করা হয়, সেগুলির তাঁর কাজের উপর ভিত্তি করেই নির্মাণ করা হয়েছে। ১৯২৪ সালে আইন্টহোভেন তাঁর অভিনব পথপ্রদর্শী গবেষণার স্বীকৃতিস্বরূপ চিকিৎসাবিজ্ঞানে নোবেল পুরস্কার লাভ করেন।
এরপর তিনি ব্রিটিশ চিকিৎসক স্যার টমাস লিউইসের সাথে একত্রে তাঁর যন্ত্রটির ডাক্তারি প্রয়োগের উন্নতি সাধন করেন, হৃৎবিদ্যুৎলিখন ক্ষেত্রটিতে বিপ্লব সাধন করেন এবং আধুনিক হৃদবিজ্ঞান ক্ষেত্রের মৌলিক রূপান্তর ঘটান। নোবেল বিজয়ের তিন বছর পরে ১৯২৭ সালের ২৯শে সেপ্টেম্বর তিনি লাইডেন শহরে মৃত্যুবরণ করেন। তাঁর গবেষণাকর্ম রক্তচাপ ও বৃহত্তর হৃৎ-রক্তবাহ ব্যবস্থার অধ্যয়নে ব্যাপক প্রভাব ফেলে। বিভিন্ন হৃদরোগ নির্ণয় ও এগুলির প্রকৃতি অনুধাবনে তাঁর তাত্ত্বিক ও ব্যবহারিক অবদান আজও মাইলফলক হয়ে আছে।
রয় রাইট (সাংবাদিক)

রয় রাইট ১৯৭৬ থেকে ১৯৭৭ সালের মধ্যে ১৭ মাস ব্রিটিশ সংবাদপত্র "ডেইলি এক্সপ্রেসের" সম্পাদক ছিলেন। রাইটকে "ইভনিং স্ট্যান্ডার্ডে" উপ-সম্পাদক হিসাবে পূর্ববর্তী পদ থেকে পদোন্নতি দেওয়া হয়েছিল। তার আমলে, "ডেইলি এক্সপ্রেস" ব্রডশীট থেকে ট্যাবলয়েড ফরম্যাটে রূপান্তরিত হয়েছিল। ১৯৭৭ সালের জুন মাসে ভিক্টর ম্যাথিউস কাগজটি কেনার কিছু পরে, ডেরেক জেমসন রাইটের স্থলাভিষিক্ত হন।
জোন আন্দের ওলাসাগাস্তি

জোন আন্দের ওলাসাগাস্তি ইমিস্কোস (; জন্ম: ১৬ আগস্ট ২০০০; জোন আন্দের ওলাসাগাস্তি নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল সোসিয়েদাদের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন।
২০২২ সালে, ওলাসাগাস্তি স্পেন অনূর্ধ্ব-২১ দলের হয়ে স্পেনের বয়সভিত্তিক পর্যায়ে অভিষেক করেছিলেন।
জোন আন্দের ওলাসাগাস্তি ইমিস্কোস ২০০০ সালের ১৬ই আগস্ট তারিখে স্পেনের সান সেবাস্তিয়ানে জন্মগ্রহণ করেছেন এবং সেখানেই তার শৈশব অতিবাহিত করেছেন।
ওলাসাগাস্তি স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন।
জেমস অলড্রিচ

জেমস অলড্রিচ (১৮১০-১৮৫৬) একজন সম্পাদক এবং কবি ছিলেন।
অলড্রিচ ম্যাটিটাক, নিউ ইয়র্ক- এ জন্মগ্রহণ করেছিলেন, দৃশ্যত ১৪ জুলাই ১৮১০ সালে এবং ১৮৩৬ সালে বিয়ে করেন। তিনি একজন বণিক ও সম্পাদক ছিলেন। তিনি ১৮৩৯ সালে স্বল্পকালীন "নিউ ইয়র্ক লিটারারি গেজেট" প্রতিষ্ঠা করেছিলেন এবং পরবর্তীতে ১৮৪২-৪৪ সালে "নিউ ওয়ার্ল্ড" (নিউ ইয়র্ক) এর সম্পাদক হিসাবে কাজ করেন। তাঁর বেশিরভাগ কবিতা তাঁর "লিটারারি গেজেটে" প্রকাশিত হয়েছিল। তাঁর মৃত্যুর পর, তাঁর কন্যা ব্যক্তিগতভাবে তার কবিতা সংগ্রহ করেছেন। তার কবিতা "আ ডেথ-বেড" প্রায়ই পুনঃপ্রকাশিত হয়।
তিনি ১৮৫৬ সালের ৯ সেপ্টেম্বর মারা যান।
আর্থার ফার্থ

আর্থার ফার্থ জুন ১৯৮০ থেকে অক্টোবর ১৯৮১ এর মধ্যে "ডেইলি এক্সপ্রেসের" একজন সম্পাদক ছিলেন তিনি ডেরেক জেমসনের স্থলাভিষিক্ত হন। ফার্থ তার কর্মজীবন শুরু করেন "ল্যাঙ্কাশায়ার ইভিনিং পোস্টে", একটি স্থানীয় দৈনিক পত্রিকা যা তখন ল্যাঙ্কাশায়ারের প্রেস্টনের ফিশারগেট ভিত্তিক ছিল। ম্যানচেস্টারের ডেইলি হেরাল্ডে একটি উপ-সম্পাদক হিসাবে থাকার পর, ৩২ বছর বয়সে তিনি "ডেইলি এক্সপ্রেস-" এ উপ-সম্পাদকের পদ লাভ করেন এবং ১২ বছর পরে উত্তর সম্পাদক হন এবং ৬ বছর পরে ডেরেক জেমসনের অধীনে উপ-সম্পাদক হন।
রঘুপতি রাঘব রাজা রাম

রঘুপতি রাঘব রাজা রাম বা রাম ধুন একটি বিখ্যাত হিন্দু ভজন(ভক্তিমূলক গান)। এটি মহাত্মা গান্ধীর প্রিয় ভজন গান ছিল। তিনি এটি বহুলভাবে প্রচারও করেন। প্রখ্যাত শাস্ত্রীয় সংগীতশিল্পী বিষ্ণু দিগম্বর পলুস্কর গানটিতে মিশ্র গার রাগ সহযোগে সুরারোপ করেছিলেন।
গানের সুনির্দিষ্ট উৎস সম্পূর্ণরূপে জানা যায় না। তুলসীদাস (বা তাঁর রচনা রামচরিতমানসের উপর ভিত্তি করে) অথবা মারাঠি সাধু-কবি রামদাসের ১৭ শতকের গাওয়া প্রার্থনার উপর ভিত্তি করে রচিত বলে মনে করা হয়। কারো মতে এটি লক্ষ্মণাচার্য রচনা করেছিলেন।
অ্যান্টনি পেরেল "গান্ধীজ্ ফিলসফি ও দ্য কোয়েস্ট ফর হারমনি-"তে লিখেছেন,
রামধুনের অনেক সংস্করণ রয়েছে। মহাত্মা গান্ধী যে সংস্করণটি ব্যবহার করেছিলেন তার একটি "সর্বজনীন বৈচিত্র্য" ছিল।
গান্ধী মূল ভজনটি পরিবর্তন করে যোগ করেছেন হিন্দুদের "ঈশ্বর" ও মুসলমানদের "আল্লাহ" এক ও অভিন্ন। তিনি তাতে ধর্মনিরপেক্ষতা আনয়ন করে হিন্দু ও মুসলমানদের মধ্যে মিলনের বার্তা ছড়িয়ে দিতে চেয়েছিলেন। গানটি ব্যাপকভাবে ভারতীয় সমাজের ধর্মনিরপেক্ষ ও যৌগিক দৃষ্টিভঙ্গি তুলে ধরার জন্য ব্যবহৃত হয়েছিল - এটি ১৯৩০ সালে লবণ সত্যাগ্রহের সময় গাওয়া হয়েছিল।
এসএলসি টুয়েন্টি২০ টুর্নামেন্ট

এসএলসি টুয়েন্টি২০ টুর্নামেন্ট হল শ্রীলঙ্কা ক্রিকেট কর্তৃক আয়োজিত শ্রীলঙ্কার ঘরোয়া টি২০ ক্রিকেট লিগ, যাতে মূলত শ্রীলঙ্কার ক্রিকেট ক্লাবগুলি অংশগ্রহণ করে। এসএলসি সুপার প্রভিন্সিয়াল টুয়েন্টি২০ প্রতিযোগিতায় আঞ্চলিক ক্রিকেট দলগুলি অংশগ্রহণ করত।
ডেড ড্রপ (ইউএসবি)

ডেড ড্রপ ইউএসবি হল ইউএসবি ডিভাইস যা সর্বজনীন স্থানে স্থাপন করা হয়। উদাহরণস্বরূপ, ইউএসবি ফ্ল্যাশ ড্রাইভ দ্রুত শুকানোর সিমেন্ট দিয়ে এটি ঠিক করে ইটের দেয়ালে ইনস্টল করা যেতে পারে। নামটি গুপ্তচরদের মধ্যে যোগাযোগের "মৃত ড্রপ" পদ্ধতি থেকে এসেছে। ডিভাইসগুলি বেনামী এবং "অফলাইন" P2P ডেটা এক্সচেঞ্জ নেটওয়ার্ক হিসাবে বিবেচিত হয়৷
এর প্রধান কাজ হিসাবে, এটি ইউএসবি ফ্ল্যাশ ড্রাইভের মাধ্যমে "একমাত্র সত্যিকারের সর্বজনীন স্থান: শহরের সিমেন্ট দেয়াল" এ ফাইল ও নথি বিনিময়ের প্রস্তাব করে।
তাদাশি সাসাকি (প্রকৌশলী)

তাদাশি সাসাকির জন্ম ১৯১৫ সালের ১২ই মে, শিমানে প্রিফেকচারের (এটি একটি প্রশাসনিক অধিক্ষেত্র যেটি একজন নিযুক্ত শাসক দ্বারা নিয়ন্ত্রিত) হামাদা সিটিতে। সাসাকির মা সম্পর্কে তেমন কিছু জানা যায়নি। তাঁর বাবা হামাদা দুর্গের সৈন্যবাহিনীর একজন প্রাক্তন সামুরাই (জাপানি যোদ্ধা) এবং একজন শিক্ষক ছিলেন। প্রাথমিকভাবে, সাসাকি আধুনিক জাপানি সাহিত্য অধ্যয়ন করতে চেয়েছিলেন, কিন্তু তাঁর স্কুলের একজন শিক্ষক তাঁকে বিজ্ঞান অধ্যয়ন করতে উৎসাহিত করেছিলেন। তিনি কিয়োটো বিশ্ববিদ্যালয়ে বৈদ্যুতিক প্রকৌশল অধ্যয়ন করেন, সেখানে তিনি ১৯৩৮ সালে স্নাতক হন। স্নাতক হওয়ার পর, তিনি ইলেক্ট্রো-টেকনিক্যাল গবেষণাগারে সার্কিট ডিজাইনের উপর অল্প সময়ের জন্য কাজ করেন, কাজের জায়গাটি ছিল টেলিযোগাযোগ মন্ত্রণালয় দ্বারা অর্থায়িত করা একটি বিশিষ্ট গবেষণাগার।
সাসাকির এই পদটি স্বল্পস্থায়ী ছিল কারণ জাপানে যুদ্ধ শুরু হয়ে যাওয়ায় তাঁকে যুদ্ধকালীন কাজের জন্য চলে যেতে হয়। সাসাকিকে পশ্চিম জাপানের কোবে বন্দরে অবস্থিত কাওয়ানিশি নামক একটি বিমান প্রস্তুতকারকের কাছে নিয়োগ দেওয়া হয়েছিল। সাসাকি টেলিফোন, ওয়্যারলেস এবং রাডারে ব্যবহারের জন্য ভ্যাকুয়াম টিউব নিয়ে গবেষণা করেছিলেন। এই অবস্থানে, তিনি প্রযুক্তির উল্লম্ব সংহতকরণ সম্পর্কে শিখেছিলেন, এই অভিজ্ঞতাটি তিনি খুব মূল্যবান বলে মনে করেছিলেন। উপরন্তু, সাসাকি যুদ্ধের প্রচেষ্টায় সহায়তা করার জন্য রাডার প্রযুক্তি শেখার পাশাপাশি সেই প্রযুক্তির বিকাশের জন্য কাজ করেছিল। এই গবেষণাটির জন্য তিনি জার্মানির উরজবার্গে চলে যান, যেখানে তিনি অ্যান্টি-রাডার প্রযুক্তি অধ্যয়ন করেন। পরে তিনি ট্রানজিস্টর তৈরির প্রথম জাপানি কোম্পানি কোবে কোগয়োতে কাজ করেন। এরপর তিনি যান হায়াকাওয়া ইলেকট্রিক্যাল ইন্ডাস্ট্রিজে, সেখানে তিনি ইলেকট্রনিক ক্যালকুলেটর তৈরি করতে সাহায্য করেছিলেন। শেষ পর্যন্ত তিনি সমন্বিত চিপ বা আইসি () তৈরি করে আমেরিকান পেটেন্ট লাইসেন্স পেয়ে যান এবং এইভাবে প্রথম বাণিজ্যিকভাবে সফল পকেট ক্যালকুলেটর তৈরি হয়। অর্ধপরিবাহী বা সেমিকণ্ডাক্টর প্রযুক্তির সর্বশেষ উন্নয়ন অধ্যয়নের জন্য ঘন ঘন বিদেশ ভ্রমণের ফলে তিনি জনপ্রিয়ভাবে "রকেট সাসাকি" এবং "মিস্টার রকেট" নামে পরিচিত হয়েছিলেন।
প্রথম মাইক্রোপ্রসেসর, যেটি ছিল ইন্টেল ৪০০৪, সেটি তৈরিতে সাসাকি গুরুত্বপূর্ণ ভূমিকা পালন করেছিলেন। প্রাথমিকভাবে, তিনি চিপের ধারণাটি নিয়েছিলেন এবং আরও ভাল ক্যালকুলেটর তৈরির জন্য ইন্টেলকে এটি তৈরি করার অনুরোধ করেছিলেন। তিনি বুসিকম ১৪১-পিএফ ডেস্কটপ ক্যালকুলেটর তৈরির সাথে জড়িত ছিলেন এবং এই কাজটি তাঁকে ৪০০৪ এর সৃষ্টিতে সাহায্য করেছিল। তিনি ১৯৬৮ সালে একটি একক-চিপ সিপিইউ এর ধারণা করেছিলেন এবং জাপানে অনুষ্ঠিত একটি বুদ্ধিমত্তার বৈঠকে এই ধারণাটি নিয়ে আলোচনা করেছিলেন।
ক্যালকুলেটর চিপসেটের চারটি মৌলিক অংশ (রিড ওনলি মেমরি - ৪০০১, র‍্যান্ডম অ্যাক্সেস মেমোরি - ৪০০২, শিফ্ট রেজিস্টার - ৪০০৩ এবং কেন্দ্রীয় প্রক্রিয়াজাতকরণ ইউনিট বা সিপিইউ - ৪০০৪)। এগুলিকে একটি একক চিপে একীভূত করার মৌলিক ধারণার জন্য সাসাকি কৃতিত্ব দিয়েছেন একজন অনামী মহিলাকে। মহিলাটি ছিলেন নারা মহিলা কলেজের একজন সফটওয়্যার ইঞ্জিনিয়ারিং গবেষক, যিনি সেই বৈঠকে উপস্থিত ছিলেন। সাসাকি এরপর ১৯৬৮ সালে ইন্টেলের রবার্ট নয়েসের সাথে প্রথম সাক্ষাত করেন এবং ইন্টেল ও বুসিকম-এর কাছে সেই মহিলার চার-বিভাগের চিপসেট ধারণাটি উপস্থাপন করেন। কালক্রমে এটি ইন্টেল ৪০০৪-এর একক-চিপ মাইক্রোপ্রসেসর তৈরির ভিত্তি প্রদান করেছিল।
মানব অস্তিত্ব

মানব অস্তিত্ব বলতে সব মানুষের জীবনের সাধারণ চারিত্রিক বৈশিষ্ট্যাবলী ও প্রধান প্রধান ঘটনাগুলির সমাহারকে বোঝায়, যার মধ্যে জন্ম, শিক্ষা, আবেগ, আকাঙ্ক্ষা, নৈতিকতা, সংঘাত ও মৃত্যু অন্তর্ভুক্ত। মানব অস্তিত্ব অত্যন্ত ব্যাপক একটি ধারণা, যাকে বিভিন্ন দৃষ্টিকোণ থেকে চিন্তা ও বিশ্লেষণ করা হয়েছে ও হয়ে চলেছে। নৃবিজ্ঞান, শিল্পকলা, জীববিজ্ঞান, ইতিহাস, সাহিত্য, দর্শন, মনোবিজ্ঞান ও ধর্মে এ ব্যাপারে ব্যাপক আলোচনা হয়েছে।
সাহিত্যিক পরিভাষা হিসেবে মানব অস্তিত্ব দিয়ে বেশ কিছু দ্ব্যর্থতাবোধক বিষয়, যেমন জীবনের মর্মার্থ বা নৈতিক প্রশ্নাবলী বোঝানো হতে পারে।
প্রতিটি প্রধান ধর্মে মানব অস্তিত্ব নিয়ে সুনির্দিষ্ট বিশ্বাস রয়েছে। যেমন বৌদ্ধধর্মের চতুরার্য সত্য শেখায় যে মানব অস্তিত্ব হল দুঃখ, মৃত্যু ও পুনর্জন্মের একটি চিরন্তন চক্র, যা থেকে মানুষ অষ্টাঙ্গিক মার্গ ব্যবহার করে নির্বাণ লাভ করতে পারে। অন্যদিকে অনেক খ্রিস্টান বিশ্বাস করে যে মানব অস্তিত্ব পাপময় ও তারা নিশ্চিতভাবেই নরকের পথগামী, যদি না তারা যিশুখ্রিস্টের কাছ থেকে পরিত্রাণ না পায়। ইসলাম ধর্মে মানব অস্তিত্ব বলতে বোঝায় জীবনের উদ্দেশ্য যে মহাবিশ্বের একক সৃষ্টিকর্তা আল্লাহর উপাসনা করা, তা উপলব্ধি করা, আল্লাহ ও তাঁর রাসূলের দেখানো পথে নৈতিক দায়িত্ব ও ন্যায়বিচারের মূল্যবোধ নিয়ে জীবনযাপন করা, দুঃখ-কষ্টকে আধ্যাত্মিক উন্নতির সোপান হিসেবে দেখা, ইত্যাদি।
এমেমেম

এমেমেম ফ্রান্সের লিওঁ ভিত্তিক এক অথবা একাধিক বেনামী পথশিল্পীর দল। তারা রাস্তায়, ফুটপাতে থাকা ফাটলে জ্যামিতিক মোটিফ যুক্ত মোজাইক তৈরি করে। এমেমেম সাধারণত রাতে সবার অগোচরে কাজ করে, পরদিন ভোরে তাদের শিল্পকর্ম সবার নজরে পরে। তারা ব্যক্তিগত পরিচয়, বয়স, লিঙ্গ প্রকাশ প্রত্যাখান করেছে। লিওঁর স্থানীয় বাসিন্দাদের কাছে "ফুটপাথের শল্যচিকিৎসক" নামে পরিচিত অজ্ঞাতনামা এমেমেমের মোজাইক শিল্প ফ্রান্সের লিওঁ ছাড়াও অন্যান্য শহরে এবং ফ্রান্সের গন্ডি পেরিয়ে স্পেন, ইতালি, সুইজারল্যান্ড, নরওয়ে, অস্ট্রেলিয়া, যুক্তরাজ্য ও আয়ারল্যান্ডের ফুটপাথেও পাওয়া গেছে। মোজাইক দিয়ে ফুটপাথের শৈল্পিক মেরামত ছাড়াও এমেমেম শিল্পকর্ম বিক্রি ও রেল স্টেশন অলংকরণের জন্য প্রসিদ্ধ।
পথশিল্পী বা শিল্পীদের গোষ্টি, "এমেমেম" ফাটল ধরা ফুটপাথের উপরিভাগ এবং সম্মুখভাগে জ্যামিতিক মোটিফের সমন্বয়ে মোজাইক তৈরি করেন। তারা এই শিল্পটিকে "প্রত্যেকে পড়তে পারে এমন একটি কবিতা" এবং "শহরের স্মৃতি লিখে রাখার নোটবুক" হিসাবে বর্ণনা করে। "এমেমেম" তাদের নিজ শহর লিওঁর একটি গলির ফুটপাথে প্রথম মোজাইকের কাজ করে, ইতোমধ্যে তারা সিরামিক নিয়ে কাজ করছিল। ২০১৬ সাল থেকে, তারা ফ্রান্সের বিভিন্ন শহর জুড়ে রাস্তার মোজাইক তৈরি করেছে, এবং স্পেনের বার্সেলোনা ( প্লাকা উরকুইনাওনা এবং সান্ট আন্তোনি সহ) ও মাদ্রিদ, ইতালির তুরিন, সুইজারল্যান্ডের জেনোভা, সিভিটাকাম্পোমারানো এবং টেরাসিনা; নরওয়ের অসলো, হামার এবং স্টাভাঞ্জার, অস্ট্রেলিয়ার মেলবোর্ন, স্কটল্যান্ডের অ্যাবারডিনে এবং আয়ারল্যান্ডে কার্লো শহরে "এমেমেম"দের মোজাইক দেখা গেছে।
তারা মোজাইক বানানোর নিজস্ব প্রক্রিয়াকে "ফ্ল্যাকিং" বলে থাকে। তাদের মোজাইকগুলি লিওঁঁর অলিগলিতে সহজে নজরে পরে এবং শহরের কিছু দর্শক ও পর্যটক পথিমধ্যে মোজাইকগুলির খোঁজ করেন। ২০২১ সালে, "এমেমেম"কে প্যারিসের দ্রুতগতির রেলসেবা গ্র্যান্ড প্যারিস এক্সপ্রেসের একটি স্টেশন অলংকরণের অনুমোদন দেয় গ্র্যান্ড প্যারিস সোসাইটি কর্তৃপক্ষ।
পথশিল্প ছাড়াও, তারা প্রদর্শনীর জন্য অতিরিক্ত শিল্পকর্ম তৈরি ও প্রদর্শন করেছ। এসব শিল্পকর্মের মধ্যে কিছু কাজ শিল্প সংগ্রাহকরা কিনেও নিয়েছে। ২০২১ সালে ফ্রান্সের লাভেরুনে আয়োজিত 'আর্ট এন জোন' উৎসবে এমেমের শিল্পীরা অর্থায়ন করেছিল। একইবছর অনুষ্ঠিত "সিরামিক নাও ২০২১" উৎসবে তারা নিজস্ব শিল্পকর্ম প্রদর্শন করে।
এমেমেম ফ্রান্সের লিওঁর বাসিন্দা, লিওঁর নাগরিকরা তাদের পরিচায় দেয় "" নামে, যার অর্থ "ফুটপাথের শল্যচিকিৎসক"। ইসরাইয়েল ভিত্তিক সংবাদ পরিবেশনকারী "ওয়াইনেটকে" দেওয়া সাক্ষাৎকারে তারা "এমেমেম" ছদ্মনামের উৎস বর্ননা করেছে। তারা মোপেডে চড়ে মোজাইকের কাজ করতে যায়। চলার সময় মোপেডের ইঞ্জিন যে শব্দ করা তা শুনতে অনেকটা 'এমেমেম'-এর মত। নিজেদের পরিচয় গোপন রাখতে এবং সাধারণ জনগণের ধরা-ছোঁয়ার বাইরে থাকতে এরা গভীর রাতে কাজ করে। তারা ব্যক্তিগত অথবা দলগতভাবে রেডিও সাক্ষাৎকারের অনুরোধ প্রত্যাখ্যান করেছে। তাদের বয়স বা লিঙ্গ জানাতে অস্বীকার করেছে। সে বা তারা শুধুমাত্র ই-মেইলের মাধ্যমে প্রশ্নের উত্তর দিয়ে থাকেন। তারা "@ememem.flacking" অ্যাকাউন্টের মাধ্যমে ইনস্টাগ্রামে তাদের কাজের ছবি প্রকাশ করে। তাদের ইন্সটাগ্রাম একাউন্টের ১৪৭,০০০-এর বেশি অনুসারি ছিল।
আলোকচিত্রশিল্প (দ্ব্যর্থতা নিরসন)

আলোকচিত্রশিল্প হচ্ছে আলো বা অন্য কোনো রকম তড়িচ্চুম্বকীয় বিচ্ছুরণকে কাজে লাগিয়ে টেঁকসই ছবি সৃষ্টি করার যে শিল্প, বিজ্ঞান ও পদ্ধতি।
ফটোগ্রাফি এবং ফটোগ্রাফিকও উল্লেখ করতে পারে:
ইয়োহ্যানেস ফিবিগার

ইয়োহ্যানেস অ্যান্ড্রেয়াস গ্রিব ফিবিগার (; ১৮৬৭–১৯২৮) একজন ডেনীয় চিকিৎসক ও অধ্যাপক। তিনি ১৯২৬ সালে শারীরবিজ্ঞান ও চিকিৎসাবিজ্ঞানে নোবেল পুরস্কার লাভ করেন। স্পিরপ্টেরা কার্সিনোমা নামক একটি পরজীবী গোলক্রিমির জীবনচক্র নিয়ে গবেষণার জন্য তাঁকে এই পুরস্কার প্রদান করা হয়। তিনি বিশ্বাস করতেন যে এই পরজীবীটির কারণে ইঁদুরের পাকস্থলী ক্যানসার (কর্কটরোগের) হয়। তবে পরবর্তীতে প্রমাণিত হয় যে সম্ভবত ভিটামিন এ-র অভাবের কারণেই টিউমারগুলি হয়ে থাকে, ক্রিমির জন্য নয়। এজন্য পরবর্তীকালে কেউ কেউ (যেমন আর্লিং নরবি) তাঁর নোবেল পুরস্কার লাভকে প্রশ্নবিদ্ধ ও সমালোচনা করেছিলেন। স্পিরপ্টেরা ও ক্যান্সারের মধ্যবর্তী সরাসরি কার্যকারণ সম্পর্ক ভুল প্রমাণিত হলেও রোগসৃষ্টিকারক জীব-জীবাণু ও ক্যানসারের মধ্যবর্তী জটিল সম্পর্কের উপরে মানুষের জ্ঞান উন্নত করার জন্য তাঁর কাজের অবদান আছে। এর আগে ১৯০৭ সালে ফিবিগার গোলক্রিমি আবিষ্কার করেন, যা ছিল পরীক্ষণমূলক চিকিৎসাবিজ্ঞানের একটি উৎকৃষ্ট উদাহরণ। ডিফথেরিয়া রোগের ব্যাপারে তিনি যে পদ্ধতিতে গবেষণা নির্বাহ করেন, সেটি চিকিৎসাবিজ্ঞানের ইতিহাসে নিয়ন্ত্রিত রোগীভিত্তিক পরীক্ষণের (কন্ট্রোলড ক্লিনিক্যাল ট্রায়াল) একটি আদি উদাহরণ হিসেবে আজও স্বীকৃত।
দ্য লেডি কিলার (২০২৩-এর চলচ্চিত্র)

দ্য লেডি কিলার () ২০২৩ সালের ভারতীয় হিন্দি ভাষার একটি অপরাধ থ্রিলারধর্মী চলচ্চিত্র। চলচ্চিত্রটি পরিচালনা করেছেন অজয় বাহল। এতে অভিনয় করেছেন অর্জুন কাপুর এবং ভূমি পেডনেকর। চলচ্চিত্রটি ২০২৩ সালের ৩ নভেম্বর প্রেক্ষাগৃহে মুক্তি পায়।
মুক্তির পর, ছবিটি সমালোচনামূলকভাবে প্যান করা হয়েছিল এবং এটির প্রথম দিনে মাত্র ৩৮,০০০ টাকা আয় করে ভারত জুড়ে মাত্র ২৯৩ টি টিকিট বিক্রি করে, এটিকে ভারতীয় সিনেমার সবচেয়ে বড় বক্স অফিস বোমাগুলোর মধ্যে একটি করে তোলে। এটি বেশ কয়েকটি সম্পাদনা কাট এবং ভয়েসওভার সহ অসম্পূর্ণ প্রকাশ করা হয়েছে বলেও জানা গেছে।
রাজেন্দর যোশী নৈনতালে একটি ফার্মেসি চালান। তার জীবনে মন্দার কারণে; তিনি একটি নতুন সীমান্ত খুঁজছেন এবং শহরে তার নিজস্ব ডায়াগনস্টিক সেন্টার খোলার আকাঙ্ক্ষা রয়েছে। একজন বিবাহিত নারী গজরার সঙ্গেও তার পরকীয়া রয়েছে। যখন তার ঋণ ক্রমাগত খেলাপি হওয়ায় ব্যাঙ্কের কাছ থেকে অস্বীকৃত হতে থাকে তখন হতাশ হয়ে একজন পুলিশ বন্ধু রাওয়াত তাকে মহারাজ নামে পরিচিত বিক্রম বর্মনের সাথে দেখা করার পরামর্শ দেন; একজন প্রাক্তন রাজপুত্র যিনি বর্তমানে শয্যাশায়ী এবং রাজেন্দর দ্বারা অক্সিজেন ট্যাঙ্ক সরবরাহ করা হয়।
সেখানে তিনি বর্মনের মেয়ে জ্যান্সির সাথে দেখা করেন এবং তার সাথে সম্পর্ক শুরু করেন। বিক্রম জানসিকে যৌন নিপীড়ন করছে জানতে পেরে, দুজনেই বিক্রমকে হত্যা করার সিদ্ধান্ত নেয়।
প্রিন্সিপাল ফটোগ্রাফি ২০২২ সালের এপ্রিলে শুরু হয়েছিল। কিছু রিপোর্টে বলা হয়েছে যে ছবিটি অতিরিক্ত বাজেটের হয়ে গেছে এবং পুনরায় শুটিংয়ের জন্য স্থগিত করা হয়েছে, তবে প্রযোজক শৈলেশ আর সিং এটি অস্বীকার করেছেন এবং বলেছিলেন যে এটি সঠিক পথে রয়েছে। ২০২৩ সালের জুলাই মাসে ছবিটির শুটিং শেষ হয়।
ছবিটি ২০২৩ সালের ৩ রা নভেম্বর দেশব্যাপী মাত্র ১২ টি শো নিয়ে মুক্তি পেয়েছিল। বলা হচ্ছে যে ব্যয় বৃদ্ধি, উত্তরাখণ্ডে বৃষ্টি এবং পুনর্নির্মাণের অভাবের কারণে চলচ্চিত্রটি অসম্পূর্ণভাবে মুক্তি পেয়েছে। প্রযোজনা দল বেশ কয়েকটি সম্পাদনা কাট এবং ভয়েসওভারের আশ্রয় নিয়েছে।
এটি নেটফ্লিক্সে একটি ওটিটি রিলিজ হতে চলেছে।
চলচ্চিত্রটি তার প্রথম দিনে মাত্র ৩৮,০০০ টাকা আয় করে এবং দেশব্যাপী মাত্র ২৯৩ টি টিকিট বিক্রি করে, যা এটিকে ভারতীয় চলচ্চিত্রের অন্যতম বৃহত্তম বক্স অফিস বোমায় পরিণত করে।
মুক্তির পরে, শোগুলির অভাব এবং তাড়াহুড়ো সম্পাদনার কারণে চলচ্চিত্রটি সমালোচকদের সমালোচনার সম্মুখীন হয়েছিল। বলিউড হাঙ্গামা চলচ্চিত্রটিকে ২/৫ স্টার রেট দিয়েছে, দ্বিতীয়ার্ধের চিত্রনাট্যের সমালোচনা করে আখ্যানে ফাঁক এবং অব্যক্ত দৃশ্যের সমালোচনা করেছে। তবে কেতন সোধার পটভূমি সঙ্গীত এবং অনুজ ধাওয়ানের চলচ্চিত্রগ্রহণের পাশাপাশি ভূমি পেডনেকর, প্রিয়াঙ্কা বোস এবং অর্জুন কাপুরের অভিনয় প্রশংসিত হয়েছে।
পল কর্কাম

পল কর্কাম () একজন কানাডীয় পদার্থবিজ্ঞানী যিনি অ্যাটোসেকেন্ড পদার্থবিজ্ঞান, লেজার বিজ্ঞান ও অতিদ্রুত আলোকবিজ্ঞান গবেষণাক্ষেত্রে তার অগ্রণী কাজের জন্য পরিচিত। তিনি ১৯৪৩ সালের ৩০শে অক্টোবর তারিখে কানাডার নিউ ব্রান্সউইক প্রদেশের সেন্ট জন শহরে জন্মগ্রহণ করেন। কর্কাম অ্যাটোসেকেন্ড সময়মাপনীতে ঘটা অত্যন্ত দ্রুত প্রক্রিয়াগুলির অধ্যয়নে গুরুত্বপূর্ণ অবদান রেখেছেন (১ অ্যাটোসেকেন্ড হল এক সেকেন্ডের এক বিলিয়ন ভাগের এক বিলিয়ন ভাগের এক ভাগ বা ১০ হাজার কোটি কোটি ভাগের এক ভাগ)। তিনি কানাডার জাতীয় গবেষণা পরিষদ ও অটোয়া বিশ্ববিদ্যালয়ে অ্যাটোসেকেন্ড আলোকবিজ্ঞান বিষয়ক যৌথ সমিতির সভাপতির আসনে আসীন আছেন। এছাড়া তিনি টেক্সাস এঅ্যান্ডএম বিশ্ববিদ্যালয় ও নিউ মেক্সিকো বিশ্ববিদ্যালয়ে অধ্যাপনা করেন। তিনি একাধারে তাত্ত্বিক ও পরীক্ষণভিত্তিক পদার্থবিজ্ঞানী।
কর্কাম তীব্র ও হ্রস্ব অবলোহিত আলোক স্পন্দনের সাথে পরমাণু ও অণুর আন্তঃক্রিয়া ঘটিয়ে সুসমঞ্জস কোমল রঞ্জনরশ্মি বিকিরণ ও অ্যাটোসেকেন্ড আলোক স্পন্দন উৎপাদনের উপর গবেষণা করেন। কর্কামের গবেষণাকর্ম আলোর অ্যাটোসেকেন্ড স্পন্দন তৈরির কৌশলগুলির বিকাশ ও প্রয়োগে বিশেষ প্রভাব রেখেছে। এই অতিহ্রস্ব অ্যাটোসেকেন্ড রঞ্জনরশ্মি স্পন্দনগুলি বিজ্ঞানীদেরকে পরমাণু এবং অণুর মধ্যে ইলেকট্রনের গতিকে বাস্তব সময়ে পর্যবেক্ষণ করতে এবং নিয়ন্ত্রণ করতে সক্ষম করে, যা পদার্থবিজ্ঞান ও রসায়নের মৌলিক প্রক্রিয়াগুলি সম্পর্কে মূল্যবান অন্তর্দৃষ্টি প্রদান করে। অ্যাটোসেকেন্ড স্পন্দনগুলি বিজ্ঞানীদের কাছে বর্তমানে (২০২০-এর দশক) লভ্য সবচেয়ে হ্রস্ব নিয়ন্ত্রিত আলোর ঝলক এবং এগুলির মাধ্যমে মানুষ অদ্যাবধি সবচেয়ে দ্রুত পরিমাপ করতে সক্ষম হয়েছে।
কর্কাম ২০০৫ সালে যুক্তরাজ্যের রাজকীয় বৈজ্ঞানিক সমাজের (রয়্যাল সোসাইটি) সভ্য নির্বাচিত হন। তিনি ২০১৭ সালে যুক্তরাজ্যের রাজকীয় পদক (বিজ্ঞানে অবদানের জন্য), ২০১৮ সালে পদার্থবিজ্ঞান আইজাক নিউটন পদক, ২০২২ সালে পদার্থবিজ্ঞানে উলফ পুরস্কার এবং ২০২২ সালে মৌলিক বিজ্ঞানে বিবিভিএ ফাউন্ডেশন জ্ঞানের সীমান্ত পুরস্কার লাভ করেন। ২০২৩ সালে অ্যাটোসেকেন্ড পদার্থবিজ্ঞান ক্ষেত্রের তিন পথিকৃৎ বিজ্ঞানী নোবেল পুরস্কার পেলেও তাঁকে পুরস্কার দেওয়া হয়নি।
গ্রাৎসিয়া দেলেদ্দা

গ্রাৎসিয়া মারিয়া কোসিমা দামিয়ানা দেলেদ্দা (; আ-ধ্ব-ব: [ˈɡrattsja deˈlɛdda]; ২৭শে সেপ্টেম্বর, ১৮৭১ - ১৫ই আগস্ট, ১৯৩৬) একজন প্রখ্যাত ইতালীয় লেখিকা। তিনি সার্দিনীয় ভাষাতে "গ্রাসসিয়া" নামেও পরিচিত। তিনি তাঁর সাহিত্যকর্মের জন্য ১৯২৬ সালে সাহিত্যে নোবেল পুরস্কার লাভ করেন। গ্রাৎসিয়ার রচনা ভাববাদ বা আদর্শবাদ দ্বারা অনুপ্রাণিত ছিল ও এগুলিতে তাঁর জন্মস্থান সার্দিনিয়া দ্বীপের মানুষের জীবনের এক প্রাণবন্ত মনোগ্রাহী চিত্র ফুটে উঠেছে। সার্দিনিয়ার অভিজ্ঞতার সারমর্ম তিনি সাহিত্যিকের তুলির আঁচড়ে এঁকে গিয়েছেন। দেলেদ্দার কাহিনীগুলি সার্দিনিয়াতে কেন্দ্রীভূত হলেও এর ভেতরে বিশ্বজনীন অনেক বিষয় গভীর অন্তর্দৃষ্টি ও সহমর্মিতার সাথে উপস্থাপিত হয়েছে। মানব অস্তিত্বের ব্যাপারে দেলিদ্দার গভীর উপলব্ধি ছিল। সামাজিক ও আবেগিক বহু বিভিন্ন সমস্যাকে তিনি তাঁর রচনার উদ্দিষ্ট করেন। নোবেল পুরস্কারের কারণ হিসেবে এই ব্যাপারগুলিকে উল্লেখ করা হয়।
১৯২৬ সালে সাহিত্যে নোবেল পুরস্কার লাভ করে দেলিদ্দা ইতিহাস তৈরি করেন, কেননা তিনিই ছিলেন এই পুরস্কার বিজয়ী প্রথম ইতালীয় নারী। শিল্পকলায় নারীদের অনুপ্রাণিত করতে তাঁর এই পুরস্কার তাৎপর্যপূর্ণ ভূমিকা রাখে। তাঁর আগে সুয়েডীয় লেখিকা সেলমা লগারল্যোফ (Selma Lagerlöf) ১৯০৯ সালে প্রথম নারী সাহিত্যিক হিসেবে নোবেল পুরস্কার লাভ করেছিলেন।
গুস্টাফ ষ্ট্রেজেমান

গুস্টাফ ষ্ট্রেজেমান (১০ই মে, ১৮৭৮ - ৩রা অক্টোবর ১৯২৯) ২০শ শতাব্দীর প্রথম তিন দশকের একজন জার্মান রাজনীতিবিদ যিনি ১৯২৩ সালের আগস্ট থেকে নভেম্বর পর্যন্ত জার্মান ভাইমার প্রজাতন্ত্রের কানৎসলার (চ্যান্সেলর) ও ১৯২৩ থেকে ১৯২৯ সাল পর্যন্ত দেশটির পররাষ্ট্রমন্ত্রী হিসেবে দায়িত্ব পালন করেন। দুই বিশ্বযুদ্ধ-মধ্য পর্বে তিনি জার্মানির রাজনৈতিক অশান্তি-অস্থিতিশীলতা হ্রাস করেন এবং আন্তর্জাতিক সম্প্রদায়ের কাছে জার্মানির হৃতসম্মান পুনরুদ্ধার করেন। তাঁর প্রধান কৃতিত্ব ছিল জার্মানি এবং ফ্রান্সের মধ্যে পুনর্মিলন, যে জন্য তাকে ফ্রান্সের প্রধানমন্ত্রী আরিস্তিদ ব্রিয়ঁ-র সাথে যৌথভাবে ১৯২৬ সালে শান্তিতে নোবেল পুরস্কার প্রদান করা হয়। তিনি বার্লিন বিশ্ববিদ্যালয় এবং লাইপৎসিশ বিশ্ববিদ্যালয়ে শিক্ষালাভ করেন। তিনি উদারপন্থা এবং জাতীয়তাবাদের সমন্বয়ে নির্মিত একটি রাজনৈতিক দৃষ্টিভঙ্গির অধিকারী ছিলেন।
১৮৭৮ সালে বার্লিন শহরে জন্মগ্রহণকারী ষ্ট্রেজেমান পৌর কর্মকাণ্ডের বিশেষজ্ঞ ও অর্থনীতি বিষয়ক লেখক হিসেবে পরিচিত ছিলেন। ১৯০৭ সালে রাজনীতিতে প্রবেশ করে ষ্ট্রেজেমান ন্যাশনাল লিবারেল পার্টির প্রতিনিধিত্ব করে জার্মান আইনসভা রাইখষ্টাগের সর্বকনিষ্ঠ সদস্য নির্বাচিত হন। প্রথম বিশ্বযুদ্ধের সময় তিনি জার্মানির সাম্রাজ্যবাদী উচ্চাভিলাষের পক্ষে ছিলেন। বিশ্বযুদ্ধে জার্মানির পরাজয় ও জার্মানিতে রাজতন্ত্রের অবসানের পরে ষ্ট্রেজেমান প্রজাতন্ত্রী সরকার ব্যবস্থার সাথে মানিয়ে নেন, তবে ভের্সাইয়ের চুক্তির তীব্র বিরোধিতা করেন। প্রথম বিশ্বযুদ্ধে জার্মানির পরাজয়ের পর তিনি ১৯১৮ সালে জার্মান পিপলস পার্টি (ডিভিপি) প্রতিষ্ঠা করেন ও অন্যান্য গণতন্ত্রপন্থী দলগুলির সাথে কোয়ালিশন গঠনের চেষ্টা করেন। ১৯২৩ সালে একটি কোয়লিশন সরকারের চ্যান্সেলর এবং পরবর্তীতে আরেকটি সরকারের পররাষ্ট্রমন্ত্রী হিসাবে তিনি মিত্রশক্তিদের সাথে মীমাংসা করার নীতি অবলম্বন করেন, ফরাসি-বেলজীয় দখলের নিষ্ক্রিয় প্রতিরোধ পরিত্যাগ করেন এবং অতি-মুদ্রাস্ফীতি মোকাবেলায় রেন্টেনমার্কের প্রবর্তন করেন। ১৯২৩ সালে কয়েক মাসের ব্যবধানে তাঁর কোয়ালিশন সরকারের পতন ঘটলেও তিনি পরবর্তী সরকারে ভিলহেল্ম মার্কসের অধীনে পররাষ্ট্রমন্ত্রী হিসাবে কাজ অব্যাহত রাখেন।
ষ্ট্রেজেমানের কূটনৈতিক সাফল্যের মধ্যে রয়েছে ১৯২৪ থেকে ১৯২৮ সাল পর্যন্ত ডওস অ্যান্ড ইয়াংস প্ল্যানের মাধ্যমে জার্মানির ক্ষতিপূরণ হ্রাস করা; ১৯২৫ সালের লোকার্নো চুক্তির মাধ্যমে সম্মিলিত জাতিপুঞ্জে (লিগ অফ নেশনসে) জার্মানির সদস্যপদ নিশ্চিত করা; ১৯২৬ সালের বার্লিন চুক্তির দ্বারা সোভিয়েত ইউনিয়নের সাথে সম্পর্ক উন্নত করা এবং ১৯২৮ সালের কেলগ-ব্রিয়ঁ চুক্তির দ্বারা যুদ্ধ প্রত্যাখান করে শান্তিপূর্ণ সংঘাত সমাধানের পক্ষে অবস্থান নেন। 
১৯২৯ সালের ৩রা অক্টোবর তিনি বার্লিনে মাত্র ৫১ বছর বয়সে মৃত্যুবরণ করেন। স্বাস্থ্যের অবনতি হওয়া সত্ত্বেও মৃত্যুর আগ পর্যন্ত তিনি জার্মানির ক্ষতিপূরণ আরও কমানোর জন্য ইয়ংস পরিকল্পনা নিয়ে আলোচনা করছিলেন।
সজনী শিন্দে কা ভাইরাল ভিডিও

সজনী শিন্দে কা ভাইরাল ভিডিও () ২০২৩ সালের ভারতীয় হিন্দি ভাষার একটি রহস্যধর্মী চলচ্চিত্র। মিখিল মুসালে পরিচালিত এবং ম্যাডক ফিল্মসের ব্যানারে দীনেশ ভিজান চলচ্চিত্রটি প্রযোজনা করেছেন। এতে প্রধান চরিত্রে অভিনয় করেছেন নিম্রত কৌর, রাধিকা মদান, ভাগ্যশ্রী এবং সুবোধ ভাবে। ছবিটি ২০২৩ সালের ২৭ অক্টোবর মুক্তি পায়।
পুনের একটি নামী স্কুলে পদার্থবিজ্ঞানের শিক্ষক সজনী শিন্দে নামে এক মহিলার গল্প অবলম্বনে ছবিটি নির্মিত হয়েছে। গল্পটি এগিয়ে যায় যখন সাজিনি তার সোশ্যাল মিডিয়ায় একটি সুইসাইড নোট লেখার পরে অদৃশ্য হয়ে যায়। এই ঘটনা একটি বড় জনসমক্ষে বিপর্যয়ে পরিণত হয় এবং পুলিশ সজনীর নিখোঁজ হওয়ার তদন্তের জন্য সুনির্দিষ্ট পদক্ষেপ নিতে বাধ্য হয়।
ছবিটির প্রাথমিক শিরোনাম ছিল "হ্যাপি টিচার্স ডে", যা পরে পরিবর্তন করে "সজনী শিন্দে কা ভাইরাল ভিডিও" করা হয়।
প্রিন্সিপাল ফটোগ্রাফি ২০২২ সালের সেপ্টেম্বরে শুরু হয়েছিল। ২০২২ সালের নভেম্বরে প্রযোজনার প্রথম শিডিউল শেষ হয়েছিল।
ছবিটির সংগীত পরিচালনা করেছেন তনিষ্ক বাগচী, সোয়াগার বয়, শ্রুতি ধসমানা, আত্মা নেপালি, মেলো ডি, স্লোচিতা, শ্বেতাং শঙ্কর এবং প্রতিক্ষা কালে এবং গানের কথা লিখেছেন সোয়াগার বয়, শ্লোকে লাল, রিমি ধর, মেলো ডি, স্লোচিতা, শ্বেতাং শঙ্কর এবং প্রতিক্ষা কালে।
আমারি ত্রাওরে

আমারি ত্রাওরে (; জন্ম: ২৭ জানুয়ারি ১৯৯২) হলেন একজন মালীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল সোসিয়েদাদ এবং মালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।
আমারি ২০১৫ সালে মালির হয়ে আন্তর্জাতিক পর্যায়ে অভিষেক করেছেন; মালির জার্সি গায়ে তিনি এপর্যন্ত ৪৭ ম্যাচে ১টি গোল করেছেন।
আমারি ত্রাওরে ১৯৯২ সালের ২৭শে জানুয়ারি তারিখে মালির বামাকোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
ফটোগ্রাফি (চলচ্চিত্র)

ফটোগ্রাফি ( ) হলো একটি ১৯৭৩ সালের হাঙ্গেরিয়ান ড্রামা ফিল্ম যা পাল জোলনে পরিচালিত। চলচ্চিত্রটি ৮ তম মস্কো আন্তর্জাতিক চলচ্চিত্র উৎসবে প্রবেশ করেছিল যেখানে এটি রৌপ্য পুরস্কার জিতেছিল। এটি ৪৬ তম একাডেমি অ্যাওয়ার্ডে সেরা বিদেশী ভাষার চলচ্চিত্রের জন্য হাঙ্গেরিয়ান এন্ট্রি হিসাবেও নির্বাচিত হয়েছিল, কিন্তু মনোনীত হিসাবে গৃহীত হয়নি।
মিত ভাবসার

মিত ভাবসার (জন্ম ২৩ জুন ২০০৪) একজন ক্রিকেটার যিনি কুয়েত জাতীয় ক্রিকেট দলের হয়ে খেলেন।
জুলাই ২০১৯ সালে, ২০১৮-১৯ আইসিসি টি২০ বিশ্বকাপ এশিয়া বাছাইপর্ব টুর্নামেন্টের আঞ্চলিক ফাইনালের জন্য তাকে কুয়েতের স্কোয়াডে রাখা হয়েছিল। তিনি ২৬ জুলাই ২০১৯ এ কাতারের বিরুদ্ধে কুয়েতের ম্যাচে খেলেন, যেটি কুয়েত ১০ রানে জিতেছিল। ২০২১ সালের অক্টোবরে, তাকে ২০২১ আইসিসি পুরুষ টি২০ বিশ্বকাপ এশিয়া বাছাইপর্ব গ্রুপপর্বের ম্যাচের জন্য কুয়েতের স্কোয়াডে নাম দেওয়া হয়েছিল।
২০২১ সালের ডিসেম্বরে, তিনি ১৪৯ বলে অপরাজিত ১৭৫ রান করেন।
দক্ষিণ পিয়ংগান প্রদেশ

<templatestyles src="Module:Infobox/styles.css"></templatestyles>
দক্ষিণ পিয়ংগান প্রদেশ ( ; উত্তর কোরিয়ার একটি প্রদেশ। পূর্বতন পিয়ংগান প্রদেশের দক্ষিণ অংশ থেকে ১৮৯৬ সালে প্রদেশটি গঠিত হয়েছিল, ১৯৪৫ সাল পর্যন্ত কোরিয়ার একটি প্রদেশ ছিল, তারপরে উত্তর কোরিয়ার একটি প্রদেশে পরিণত হয়েছিল। এর রাজধানী পিয়ংসাং।
প্রদেশটির উত্তরে উত্তর পিয়ংগান এবং চ্যাগাং প্রদেশ, পূর্ব ও দক্ষিণ-পূর্বে দক্ষিণ হামগিয়ং এবং কাংওয়ান প্রদেশ এবং দক্ষিণে উত্তর হুয়াংহাই প্রদেশ এবং পিয়ংইয়ং রয়েছে। পশ্চিমে হলুদ সাগর এবং কোরিয়া উপসাগর অবস্থিত।
দক্ষিণ পিয়ংগান প্রদেশে অঞ্জু সমভূমি, সুকচন সমভূমি এবং পিয়ংইয়ং সমভূমি রয়েছে, যা এটিকে ধান চাষের জন্য উপযোগী করে তুলেছে। দায়েডং নদী দক্ষিণে প্রবাহিত হয়েছে এবং চেওংচেওন নদী প্রবাহিত হয়েছে, এখানকার মাটিকে উর্বরতা বাড়িয়ে তুলেছে, এই নদীর জলশিল্প এবং গার্হস্থ্যকাজে ব্যবহার করা হয়। এছাড়াও, পূর্বে, হায়ংনোবং পিক এবং মায়োহ্যাংসান রয়েছে, যা পর্যটন সম্পদ হিসাবে ব্যবহৃত হয় এবং প্রাকৃতিক অবস্থার কারণে, ড্যাম এবং বিদ্যুৎ কেন্দ্র বৃহৎ আকারে নির্মিত হয়েছিল।
ইয়ংওয়ান পাওয়ার প্ল্যান্ট এবং চেওংচেওংগাং পাওয়ার প্ল্যান্ট নং ১ উভয়ই দক্ষিণ পিয়ংগান প্রদেশে অবস্থিত। দক্ষিণ পিয়ংগান প্রদেশের প্রথম অক্ষর, 'পিয়ং' এবং 'আন', পিয়ংইয়ং এবং আঞ্জু থেকে নেওয়া হয়েছে।
পিয়ংসিয়ং সিটি তার বৈজ্ঞানিক গবেষণা প্রতিষ্ঠানের জন্য বিখ্যাত, যেখানে কলেজ অফ সায়েন্স এবং একাডেমি অফ সায়েন্সেসের মতো প্রতিষ্ঠানগুলি রয়েছে এবং দেওকচিওন সিটিতে একটি কারখানা রয়েছে যা বিখ্যাত ভিনালন তৈরি করে।
পিয়ংনাম লাইন পিয়ংইয়ং এবং নামপো সিটিকে সংযুক্ত করে এবং পিয়ংগুই লাইন পিয়ংইয়ং এবং সিনুইজুকে সংযুক্ত করে। উপরন্তু, ইয়াংদেওক লাইন এবং পিয়ংনাম হট স্প্রিং লাইনের মতো রেললাইন ব্যবস্থা রয়েছে।
সামুদ্রিক পরিবহণের জন্য নাম্পো বন্দর রয়েছে এবং নাম্পো বন্দরের কাছেই রয়েছে ওয়েস্ট সি লক গেট, যা ন্যাশনাল ডিফেন্স কমিশনের চেয়ারম্যান কিম জং-ইল-এর নির্দেশে ১৯৮০-এর দশকে নির্মিত হয়েছিল। উত্তর কোরিয়ার গণমাধ্যমের দাবি, পশ্চিম সাগর লক নির্মাণের মাধ্যমে সামুদ্রিক যান চলাচল মসৃণ হয়েছে।
প্রথম-শ্রেণির রাস্তাগুলির মধ্যে রয়েছে ইয়ুথ হিরোস রোড (নাম্পো এবং রাজধানী পিয়ংইয়ংকে সংযোগকারী), যা ১৯৯৮ সালে তৈরি করা হয়েছিল। তাছাড়া রয়েছে পিয়ংইয়ং-হায়ংসান এক্সপ্রেসওয়ে।
দক্ষিণ পিয়ংগান ১টি বিশেষ শহরে বিভক্ত ( "tŭkpyŏlsi" ); ৫টি শহর (সি ); ১৬টি কাউন্টি ( "কুন/গুন"); এবং ৩টি জেলা (১টি "কু" এবং ২টি "চিগু" )।
এর প্রশাসনিক বিভাগগুলি হল:
দক্ষিণ পিয়ংগানের নীচের পূর্বতন কাউন্টিগুলি ২০০৪ সালে নাম্পোর সাথে একীভূত হয়েছিল এবং সেই শহরের অংশ হিসাবে পরিচালিত হয়:
সঙ্গম গুহা একটি বিখ্যাত পর্যটন স্থান।
আরিন ওমরি

আরিন ওমরি একজন ফিলিস্তিনি অভিনেত্রী এবং প্রযোজক।
ওমরি রামাল্লাহতে বাস করেন। তিনি মাঝে মাঝে পরিচালক রশিদ মাশারাওয়ির সাথে কাজ করেন; ২০১২ সালের ফরাসি চলচ্চিত্র 'দ্য আদার সন'-এ ওমরি একটি গুরুত্বপূর্ণ ভূমিকায় অভিনয় করেছিলেন।
ফারজিনা আক্তার

ফারজিনা আক্তার (জন্ম: ) হলেন একজন বাংলাদেশি অভিনেত্রী। তিনি "‘কুড়া পক্ষীর শূন্যে উড়া’" চলচ্চিত্রে অভিনয়ের জন্য শিশু শিল্পী শাখায় বিশেষ পুরস্কার বিভাগে জাতীয় চলচ্চিত্র পুরস্কার অর্জন করেছেন।
ফারজিনা আক্তার সালে সুনামগঞ্জের তাহিরপুরের টাঙ্গুয়ার হাওর এলাকার ছিলাইন তাহিরপুর গ্রামে জন্মগ্রহণ করেন। তার পিতার নাম আবু সায়েম ও মাতার নাম আফিয়া আক্তার।
ঠুমক চলত রাম চন্দ্র

ঠুমক চলত রাম চন্দ্র হলো একপ্রকার ভজন ( হিন্দু ভক্তিমূলক সঙ্গীত)। এটি ১৬ শতকে কবি গোস্বামী তুলসীদাস রচনা করেন। ভজনটি বালক শ্রী রাম ও তাঁর বৈশিষ্ট্যকে মহিমান্বিত করেছে। অত্যন্ত আশ্চর্যের সাথে তিনি প্রভু শ্রীরামের মুখের তুলনা করতে চান কিন্তু তুলনাযোগ্য কিছুই খুঁজে পান না, তাই সিদ্ধান্ত নেন যে রামের মুখের সাথে তুলনীয় একমাত্র বস্তু হল তার মুখই স্বয়ং। এটিতে ভক্তকবি শ্রীতুলসীদাসজি ভগবান শ্রীরামের চক্ষু, কর্ণ ও অলঙ্কার সম্পর্কে বর্ণনা করেছেন।
ইএসলিন্ট

ইএসলিন্ট একটি স্ট্যাটিক কোড এনালাইজার যন্ত্র যার মাধ্যমে জাভাস্ক্রিপ্টের সমস্যাযুক্ত কোড চিহ্নিত করা যায়। নিকোলাস সি. জাকাস ২০১৩ সালে এটি উদ্ভাবন করেন। ইএসলিন্ট কিভাবে ও কোন নিয়মে জাভাস্ক্রিপ্ট কোডের সমস্যাগুলো চিহ্নিত করবে সেটি কোডিং এর মাধ্যমে সম্পাদনা করা যায় এবং সম্পাদিত এসব নিয়মকে সংজ্ঞায়িত ও বাস্তবে প্রয়োগ করা যায়। ইএসলিন্ট দিয়ে কোডের শুদ্ধতা এবং কোড সাজানোর নিয়ম ঠিক করা যায়। ইএসলিন্ট একমাস্ক্রিপ্টের বর্তমান আদর্শ সংস্করণ ও ভবিষ্যতে যুক্ত হবে এমন সিনট্যাক্সের জন্য বিভিন্ন সুবিধা প্রদান করে থাকে। প্লাগইন অথবা ট্রান্সপাইলার ব্যবহার করে জেএসএক্স অথবা টাইপস্ক্রিপ্টের কোডও ইএসলিন্ট দ্বারা প্রক্রিয়াকরণ করা যায়।
জেএসলিন্ট এবং জেএসহিন্ট জাভাস্ক্রিপ্ট কোডের শুদ্ধতা ও কোড সাজানোর নিয়ম নিরূপণে নতুন নিয়ম তৈরিতে ব্যর্থ হচ্ছিল। জেএসহিন্ট নিয়ে কাজ করার পর জাকাস ২০১৩ সালের জুন মাসে একটি নতুন লিন্টিং যন্ত্র উদ্ভাবনের সিদ্ধান্ত গ্রহন করেন। জাকাস কর্তৃক উদ্ভাবিত লিন্টিং যন্ত্রটিকে প্রথমে জেএসচেক নামকরণ করা হলেও এক মাস পর এটির নাম বদলে ইএসলিন্ট করে ফেলা হয়। ইএসলিন্টে সকল নিয়ম সম্পাদনযোগ্য ছিল এমনকি নতুন নিয়ম লিখে রান-টাইমে নিয়মগুলো সংজ্ঞায়ন ও সংরক্ষণ করা যেত।
২০১৬ সালের এপ্রিল মাসে ইএসলিন্ট প্রকল্প জেকোয়েরি ফাউন্ডেশনের সঙ্গে যুক্ত হয়। একই বছরের শেষ দিকে জেকোয়েরি ফাউন্ডেশন ডোজো ফাউন্ডেশনের সাথে একীভূত হয়ে একটি লিনাক্স ফাউন্ডেশন প্রকল্প হিসেবে জেএস ফাউন্ডেশন নামে আত্নপ্রকাশ করে।
২০১৭ সালের অক্টোবর মাসে ইএসলিন্ট প্রকল্প জেএস ফাউন্ডেশনের শিক্ষামূলক কর্মসূচির মাধ্যমে একটি "স্নাতন প্রকল্প" হিসেবে স্বীকৃত হয়।
মার্চ ২০১৯ সাল পর্যন্ত ইএসলিন্ট ওপেনজেএস ফাউন্ডেশনের একটি অংশ। ওপেনজেএস ফাউন্ডেশন জেএস ফাউন্ডেশন ও নোড জেএস ফাউন্ডেশনের একীভূতকরণের মাধ্যমে প্রতিষ্ঠা লাভ করেছে।
জেটব্রেন তাদের ওয়েবস্টর্ম নামক কোড সম্পাদনা যন্ত্রের জন্য ইএসলিন্টের সমন্বিত সেবা প্রদান করছে। এই সম্পাদক যন্ত্রটি খোলা রাখা নথিতে কোডের যেসব লাইনে সমস্যা আছে সেসব লাইনের পাশে সতর্কীকরণ চিহ্ন প্রদর্শন করে। 
২০১৬ সাল থেকে ভিউজেএস প্রকল্প ভিউজেএস টেমপ্লেটসমূহ ও অন্যান্য সেবাসমূহের ব্যবহার শুদ্ধতা নিরূপণে একটি ইএসলিন্ট প্লাগইন প্রদান করে আসছে। ২০১৮ সাল হতে নতুন ভিউজেএস প্রকল্প শুরু করার উইজার্ডে এই প্লাগইনটির ব্যবহার উৎসাহিত করা হচ্ছে।
২০১৮ সালের অক্টোবর মাসে ফেসবুক কর্তৃক উদ্ভাবিত রিয়েক্ট প্রকল্পে তাদের কোডিং নিয়ম প্রয়োগ করার জন্য একটি ইএসলিন্ট প্লাগইন উন্মোচন করে।
২০২১ সাল পর্যন্ত ইএসলিন্ট বিশ্বব্যাপী সর্বাধিক ব্যবহৃত জাভাস্ক্রিপ্ট লিন্টার এবং প্রতি সপ্তাহে এটি ১ কোটি ৪০ লক্ষবার ডাউনলোড করা হচ্ছে।
যোগকার্তা বিশেষ অঞ্চল

যোগ্যকর্তা বিশেষ অঞ্চল (; , ) হলো দক্ষিণ জাভাতে ইন্দোনেশিয়ার একটি প্রাদেশিক-স্তরের স্বায়ত্তশাসিত অঞ্চল। এটি একটি আধা-ছিটমহল যা দক্ষিণে ভারত মহাসাগরের একটি দীর্ঘ উপকূলরেখা ছাড়া পশ্চিম, উত্তর এবং পূর্বে সম্পূর্ণরূপে মধ্য জাভা প্রদেশ দ্বারা বেষ্টিত।
এটি দক্ষিণে ভারত মহাসাগর দ্বারা সীমাবদ্ধের পাশাপাশি মধ্য জাভা প্রদেশের সমস্ত স্থল সীমানা দ্বারা চতুর্পাশ্বে বেষ্টিত। যোগকার্তা সালতানাত এবং পাকুয়ালামন]]ের রাজন্য দ্বারা সহ-শাসিত এই অঞ্চলটি ইন্দোনেশিয়া সরকারের মধ্যে একমাত্র স্বীকৃত দ্বৈতশাসনাধীন এলাকা।
জাভা ভাষায় এর উচ্চারণ । উপযুক্ত অর্থে যোগ্য, এবং কর্তা অর্থে রাজা। সেই থেকে শহরের নাম যোগ্যকর্তা। এই বিশেষ অঞ্চলটির ডাচ নাম হলো "জোকজাকার্তা"।
যোগ্যকর্তা বিশেষ অঞ্চল জাভার দক্ষিণ উপকূলের নিকট অবস্থিত এবং এর দক্ষিণ দিক ভারত মহাসাগর ও অপর তিন দিক কেন্দ্রীয় জাভা প্রদেশ দ্বারা পরিবেষ্টিত। ২০১০ সালের আদমশুমারী অনুসারে এখানকার লোকসংখ্যা ছিলো ৩,৪৫৭,৪৯১ জন; যা ২০২০ সালের আদমশুমারীতে বেড়ে হয় ৩,৬৬৮,৭১৯ জন এবং ২০২২ সালে সরকারি হিসাব অনুসারে প্রাক্কলিত জনসংখ্যা হলো ৩,৭৬১,৮৭০ জন। এর আয়তন ৩,১৭০.৬৫ বর্গকিলোমিটার, যা এটিকে জাকার্তা রাজধানী অঞ্চলের পর আয়তনের দিক থেকে দ্বিতীয় ক্ষুদ্রতম প্রদেশে পরিণত করেছে। জাভার কেন্দ্রীয় অংশের সংলগ্ন এলাকার সাথে এর জনঘনত্বও জাভাতে সর্বোচ্চ।
২০০৬ সালের ২৭ মে বিশেষ অঞ্চলটি ৬.৩ মাত্রার ভূমিকম্পের আঘাতে ব্যাপক ক্ষতিগ্রস্ত হয় যাতে ৫,৭৮২ জন নিহত হওয়ার পাশাপাশি ৩৬,০০০ জন আহত এবং ৬০০,০০০ জন বাস্তুচ্যুত হয়েছিলো। বান্তুল অঞ্চলে সবচেয়ে বেশি ক্ষয়ক্ষতি ঘটে।
মাউন্ট মিরাপি যোগকার্তা এবং স্লেম্যান রাজ্যের ঠিক উত্তরে অবস্থিত। এটি ইন্দোনেশিয়ার সবচেয়ে সক্রিয় আগ্নেয়গিরি এবং ১৫৪৮ সাল থেকে নিয়মিত অগ্ন্যুৎপাত করছে। এটি ২০১০ সালের অক্টোবর - নভেম্বর মাসে সর্বশেষ অগ্ন্যুৎপাত ঘটায় এবং এতে প্রচুর হতাহত হওয়ার পাশাপাশি আনুমানিক ১০০,০০০ লোক বাস্তুচ্যুত হয়।
২০২১ সালের ২ নম্বর যোগকার্তা বিশেষ অঞ্চল অধ্যাদেশের নির্দেশনা অনুসারে ইন্দোনেশীয় ভাষার পাশাপাশি জাভাই ভাষাও যোগকার্তা বিশেষ অঞ্চলের রাস্ট্রীয় ভাষা হিসেবে ব্যবহৃত হয়।
এখানকার প্রধান ধর্মীয় গোষ্ঠী হলো মুসলমানেরা, যারা মোট জনগোষ্ঠীর ৯২.৬২ শতাংশ; এছাড়া আছে ক্যাথলিক খ্রিষ্টান ৪.৫০%; এরপর প্রোটেস্টেন্ট খ্রিস্টান ২.৬৮%, বৌদ্ধ ০.১০%, হিন্দু ০.০৯% এবং অন্যান্য ০.০১%।
যোগ্যকর্তায় রয়েছে ১০০-এরও অধিক উচ্চ শিক্ষা প্রতিষ্ঠান যা ইন্দোনেশিয়ার যে-কোনো প্রদেশের তুলনায় সর্বোচ্চ সংখ্যা। ফলে যোগ্যকর্তা "কোটা পিলেজার" (শিক্ষার্থীদের শহর) নামে পরিচিতি লাভ করেছে।
যোগ্যকর্তা ইন্দোনেশিয়ার প্রথম রাস্ট্রীয় বিশ্ববিদ্যালয় গাদজা মাদা বিশ্ববিদ্যালয়ের অবস্থানস্থল।
বিশেষ অঞ্চলটি ইন্দোনেশিয়ায় স্থাপিত প্রথম বেসরকারি বিশ্ববিদ্যালয় ইসলামি বিশ্ববিদ্যালয়, ইন্দোনেশিয়ারও অবস্থানস্থল, যেটি ১৯৪৫ সালে এখানে স্থাপিত হয়।
ভারতীয় প্রশাসনিক সেবা

ভারতীয় প্রশাসনিক সেবা বা আইএএস হচ্ছে ভারত সরকারের অখিল ভারতীয় সেবার প্রশাসনিক শাখা। অখিল ভারতীয় সেবার অপর দুই শাখা হচ্ছে ভারতীয় পুলিশ সেবা (আইপিএস) ও ভারতীয় বন সেবা (আইএফএস)। এইসব সংস্থার সদস্যগণ ভারত সরকার সহ বিভিন্ন রাজ্যদের পরিষেবা প্রদান করে। আইএএস আধিকারিকদের কনস্টিটিউশনাল বডি, স্টাফ অ্যান্ড লাইন এজেন্সি, অক্সিলিয়ারি বডি, পাবলিক সেক্টর আন্ডারটেকিং (পিএসইউ), নিয়ন্ত্রণ সংস্থা ইত্যাদি সরকারি সংস্থায় নিয়োগ করা হয়।
শ্রীরামচন্দ্র কৃপালু

" শ্রী রামচন্দ্র কৃপালু " বা "শ্রীরাম স্তুতি" হল গোস্বামী তুলসীদাস রচিত বিনয় পত্রিকার অন্তর্গত একটি স্তুতি। এটি ষোড়শ শতাব্দীতে সংস্কৃত ও অবধি ভাষার মিশ্রণে রচিত হয়েছিল। অত্র প্রার্থনায় শ্রী রাম ও তাঁর গুণাবলী সর্বোত্তমভাবে মহিমান্বিত হয়েছে।
মূল সংস্করণ:
অবধি ও সংস্কৃত
॥ श्रीरामचन्द्र कृपालु ॥
श्री रामचन्द्र कृपालु भजुमन हरण भवभय दारुणं ।
नव कञ्ज लोचन कञ्ज मुख कर कञ्ज पद कञ्जारुणं ॥१॥
कन्दर्प अगणित अमित छवि नव नील नीरद सुन्दरं ।
पटपीत मानहुँ तडित रुचि शुचि नौमि जनक सुतावरं ॥२॥
भजु दीनबन्धु दिनेश दानव दैत्य वंश निकन्दनं ।
रघुनन्द आनन्द कन्द कोसल चंद्र दशरथ नन्दनं ॥३॥
सिर मुकुट कुंडल तिलक चारु उदार अङ्ग विभूषणं ।
आजानु भुज शर चाप धर संग्राम जित खरदूषणं ॥४॥
इति वदति तुलसीदास शंकर शेष मुनि मन रंजनं ।
मम हृदय कंज निवास कुरु कामादि खलदल गंजनं ॥५॥
मनु जाहि राचेयु मिलहि सो वरु सहज सुन्दर सांवरो ।
करुणा निधान सुजान शीलु स्नेह जानत रावरो ॥६॥
एहि भांति गौरी असीस सुन सिय सहित हिय हरषित अली।
तुलसी भवानिहि पूजी पुनि-पुनि मुदित मन मन्दिर चली ॥७॥
जानी गौरी अनुकूल सिय हिय हरषु न जाइ कहि । मंजुल मंगल मूल वाम अङ्ग फरकन लगे।
मो सम दीन न दीन-हित , तुम समान रघुवीर । अस विचार रघुवंश मणि, हरहु विषम भव वीर ।।
कामिही नारि पियारी जिमि , लोभिहि प्रिय जिमि दाम । तिमि रघुनाथ निरंतरय , प्रिय लागेहू मोहि राम ।।
अर्थ न धर्म न काम रुचि,‌ गति न चाहु निर्वाण । जन्म जन्म रचि राम पद, यह वरदान न आन ।।
विनती कर मोहि मुनि नार सिर, कहीं-करी जोर बहोर । चरण सरोरहु नाथ जिमी, कबहु बजई भाति मोर ।।
श्रवण सुजस सुनि आयहु, प्रभु भंजन भव वीर । त्राहि-त्राहि आरत हरण शरण सुखद रघुवीर ।।
जिन पायन के पादुका, भरत रहे मन लाई । तेहीं पद आग विलोकि हऊ, इन नैनन अब जाहि ।।
काह कही छवि आपकी, मेल विरजेऊ नाथ । तुलसी मस्तक तव नवे, धनुष बाण ल्यो हाथ ।।
कृत मुरली कृत चंद्रिका, कृत गोपियन के संग । अपने जन के कारण, कृष्ण भय रघुनाथ ।।
लाल देह लाली लसे, अरू धरि लाल लंगूर । बज्र देह दानव दलन, जय जय कपि सूर ।।
जय जय राजा राम की, जय लक्ष्मण बलवान ।
जय कपीस सुग्रीव की, जय अंगद हनुमान ।।
जय जय कागभुसुंडि की , जय गिरी उमा महेश । जय ऋषि भारद्वाज की, जय तुलसी अवधेश ।।
बेनी सी पावन परम, देमी सी फल चारु । स्वर्ग रसेनी हरि कथा, पाप निवारण हार ।।
राम नगरिया राम की, बसे गंग के तीर । अटल राज महाराज की, चौकी हनुमान वीर ।।
राम नाम के लेत ही, सकल पाप कट जाए । जैसे रवि के उदय से, अंधकार मिट जाए ।।
श्री गुरु चरण सरोज रज, निज मनु मुकुरु सुधारि । बरनउँ रघुबर बिमल जसु, जो दायकु फल चारि ।।
बुद्धिहीन तनु जानिके, सुमिरौं पवन कुमार । बल बुद्धि विद्या देहु मोहि, हरहु कलेश विकार ।।
जय गणेश गिरिजा सुवन, मंगल मूल सुजान । कहत अयोध्या दास तवे देहु अभेय वरदान ।।
नहीं विद्या नहीं बाहुबल, नहीं कंचन कों धाम । मो सों पतित अपंग की, तुम पति राखहुँ राम ।।
एक धरी आधी धरी, और आधि की आधि । तुलसी संगत साधु की, हारई कोटि अपराध ।।
सियावर रामचन्द्र जी की जय ।॥ 
বাংলা লিপ্যন্তর
॥ শ্রীরামচন্দ্র কৃপালু ॥
বাংলা অনুবাদ
এই ভজনটি লতা মঙ্গেশকর,অনুপ জালোটা,জগজিৎ সিং সহ বহু শিল্পী দ্বারা গাওয়া হয়েছে।
নেগোম্বো

নেগোম্বো (, ) হলো নেগোম্বো উপহ্রদের মোহনায় অবস্থিত শ্রীলঙ্কার পশ্চিমাঞ্চল প্রদেশের একটি প্রধান শহর, যা কলম্বো-কাতুনায়েকে এক্সপ্রেসওয়ে পথে কলম্বো থেকে দূরে।
নেগোম্বো দেশের অন্যতম প্রধান বাণিজ্যিক কেন্দ্র এবং নেগোম্বো বিভাগের প্রশাসনিক কেন্দ্র। নেগোম্বোর বিভাগীয় সচিবালয় এলাকার মধ্যে প্রায় ১৪২,১৩৬ জন অধিবাসীর বাস রয়েছে। নেগোম্বো পৌরসভার সীমানা তার সম্পূর্ণ বিভাগীয় সচিবালয় এলাকা জুড়ে প্রসারিত।
নেগোম্বো তার দীর্ঘ বালুকাময় সমুদ্রসৈকত এবং শতাব্দী প্রাচীন মৎস্য শিল্পের জন্য পরিচিত। নেগোম্বোতে স্পষ্টতঃ সংখ্যাগরিষ্ঠ রোমান ক্যাথলিক ধর্মাবলম্বী সহ এক বৃহৎ দ্বিভাষিক (সিংহলা/তামিল) জনগোষ্ঠীর বসবাস রয়েছে।
"নেগম্বো" নামটি এর তামিল নাম নিরকোলোম্বুর পর্তুগিজ অপভ্রংশ।
সিংহলী নাম "মিগামুভা" প্রাচীন তামিল নৌ-পরিভাষা "মিগামান পাত্তিনাম" হতে এসেছে। মিগামান দ্বারা নৌযানের প্রধান (ক্যাপ্টেন)-কে বুঝায়; সেখানকার স্থানীয় কারাভা জনগোষ্ঠীর নৌ ও মাছ ধরার সাথে দীর্ঘ সম্পর্ক রয়েছে। পরবর্তীতে ব্যবহৃত "মৌমাছির গ্রাম" নামটি রাজভেলিয়ায় উল্লিখিত একটি কিংবদন্তি থেকে উদ্ভূত। রাজকুমার দুতুগামুনুর দ্বারা গর্ভধারণকারী বিহারমহাদেবীর জন্য রাজা কাভান্তিসার সৈন্যরা সমুদ্রতীরের নিকটে একটি ডোবায় মৌমাছির মধু খুঁজে পেয়েছিল। এ কারণে এই স্থানটির নামকরণ করা হয় "মি-গোমুওয়া"।
নেগোম্বো সমুদ্রপৃষ্ঠ থেকে প্রায় উচ্চতায় অবস্থিত এবং এর ভূপ্রকৃতি ভূমি ও জলের মিশ্রণে গঠিত। হ্যামিল্টন খাল শহরের কেন্দ্রস্থল দিয়ে প্রবাহিত। নেগোম্বো উপহ্রদ নেগোম্বোর অন্যতম মনোরম ভূচিহ্ন। এর জলাভূমির বনাঞ্চলে ১৯০ প্রজাতির বন্যপ্রাণী এবং প্রচুর পাখি রয়েছে। শহরটির উত্তর সীমান্ত মহা ওয়া নদী দ্বারা গঠিত যা ভারত মহাসাগরে পতিত হয়েছে।
কোপেন জলবায়ু শ্রেণিবিন্যাস অনুসারে নেগোম্বোতে গ্রীষ্মমণ্ডলীয় বৃষ্টিবহুল বনভূমি শ্রেণির জলবায়ু রয়েছে। দক্ষিণ-পশ্চিম মৌসুমী বায়ু প্রবাহের ফলে শহরটিতে প্রধানত মে থেকে আগস্ট এবং অক্টোবর থেকে জানুয়ারি পর্যন্ত বৃষ্টিপাত হয়। বছরের বাকী মাসগুলিতে পরিবাহী বৃষ্টির কারণে সামান্য পরিমাণে বৃষ্টিপাত হয়। বার্ষিক গড় বৃষ্টিপাতের পরিমাণ প্রায় । এখানকার গড় তাপমাত্রা হতে -এর মধ্যে পরিবর্তিত হয় এবং ফেব্রুয়ারি থেকে এপ্রিল মাস পর্যন্ত উচ্চ আর্দ্রতা থাকে।
ইন্টার কাশী

ইন্টার কাশী হল একটি ভারতীয় ফুটবল ক্লাব যা উত্তরপ্রদেশ রাজ্যের বারাণসী শহরের ওপর ভিত্তি করে নির্মিত। বর্তমানে এটি আই-লিগ প্রতিযোগিতায় অংশ নেয়, যা ভারতীয় ফুটবল লিগ পদ্ধতির দ্বিতীয় ডিভিশন। এটি উত্তরপ্রদেশের প্রথম পেশাদার ফুটবল ক্লাব, যা কোনও জাতীয় ডিভিশনে অংশ নিয়েছিল।
এই ক্লাবে স্প্যানিশ ক্লাব অ্যাটলেটিকো মাদ্রিদ, ইন্টার ক্লাব ডি'এস্কালদেস ও ফুটবল ক্লাব অ্যান্ডোরার অংশীদারিত্ব রয়েছে।
২০২৩-এ মে মাসে, সর্বভারতীয় ফুটবল ফেডারেশন, ঘোষণা করেছিল যে তারা ২০২৩-২৪ আই-লিগ মরসুমে যোগদানের জন্য নতুন ক্লাবগুলির জন্য বিড গ্রহণ করবে। ২৯ জুন ২০২৩-এ ঘোষণা করা হয়েছিল যে কলকাতা-ভিত্তিক আরডিবি গ্রুপ অফ কোম্পানি এবং ইউরোপীয় ক্লাব অ্যাটলেটিকো মাদ্রিদ এবং ইন্টার ক্লাব ডি'এস্কালদেস এর মধ্যে বারাণসী ফ্র্যাঞ্চাইজির জন্য চুক্তি হয়েছে। এফসি অ্যান্ডোরার ইন্টার ডি'এস্কালদেসের সাথে একটি অ্যাসোসিয়েশন আছে, কিন্তু ইন্টার কাশীর সাথে সরাসরি কোনো ভূমিকা নেই। ইন্টার এসকাল্ডেসের সাথে গাঁটছড়া বাঁধার কারণে "ইন্টার" এর মনিকার যোগ করা হয়েছিল।
ক্লাবটি রাজ্যে তৃণমূল ফুটবলের বিকাশের জন্য অ্যাটলেটিকো ডি ভারত অ্যাকাডেমি তৈরিরও ঘোষণা করেছে। স্প্যানিয়ার্ড কার্লোস সান্তামারিনাকে ক্লাবের প্রথম প্রধান কোচ হিসেবে মনোনীত করা হয় এবং আরাতা ইজুমিকে সহকারী কোচ হিসেবে নিয়োগ করা হয়। ইংলিশ ফুটবলার পিটার হার্টলি ছিলেন ক্লাব কর্তৃক স্বাক্ষরিত প্রথম খেলোয়াড়।
২৮ অক্টোবর ২০২৩-এ, ইন্টার কাশী আই-লিগে গোকুলাম কেরালার বিরুদ্ধে তাদের প্রথম অফিসিয়াল ম্যাচ খেলে। এডমন্ড লালরিন্দিকা ক্লাবের প্রথম গোল করেন, এবং মোহাম্মদ আসিফ খান সমতাসূচক গোলটি করেন এবং ২-২ ড্রয়ে প্রথম পয়েন্ট অর্জন করেন। ৬ নভেম্বর ২০২৩-এ নামধারীর বিরুদ্ধে তাদের প্রথম জয় আসে।
তফসিল

তফসিল (বিশেষ্য পদ অর্থে জমির চৌহদ্দির বিবরণ; বিশেষ উদ্দেশ্যে প্রণীত তালিকা) হলো একটি নির্বাচন আয়োজনে যেসব কার্যক্রম গ্রহণ করা হয় তার সবকিছুর বিবরণের আইনি ঘোষণা ও প্রক্রিয়া। তফসিল ঘোষণার মাধ্যমে নির্বাচনের বৈধতা শুরু হয়।
তফসিলে নিম্নোক্ত বিষয়গুলো স্পষ্ট থাকে:
এক কথায় নির্বাচনের পুরো প্রক্রিয়ার সমষ্টিই নির্বাচনের তফসিলে থাকে।
প্রধান নির্বাচন কমিশনার বা তার অধিনস্থ কর্মকর্তা প্রার্থীর মনোনয়নের বাতিল বা রাখার বিষয়ে সিদ্ধান্ত প্রদান করেন। অনেক ক্ষেত্রে বিভাগীয় কমিশনার, জেলা প্রশাসক ও উপজেলা নির্বাহী অফিসারগণ মনোনয়ন পত্র প্রদান, জমা ও যাছাই বাছাই করেন।
তফসিল ঘোষণার পর নির্বাচন কমিশনার ইচ্ছা করলে সংসদ মেয়াদ শেষ হওয়ার আগে ঐ ৯০ দিনের মধ্যে দেয়া নির্বাচনের তারিখ বদলাতে পারে।
বাংলাদেশে তফসিলে যেসব কার্যক্রম দেয়া থাকে তা করার জন্য সবমিলিয়ে পুরো সময়কাল ৪৫ দিন হয়ে থাকে। ব্রিটেন তফসিলের সময়কাল হল সব মিলিয়ে ১৭ দিন। ভারতের সংবিধান অনুযায়ী, বিলুপ্ত হওয়া লোকসভা বা বিধানসভার সর্বশেষ অধিবেশন থেকে নতুন সরকার গঠনের মধ্যে সময়সীমা ছয় মাসের বেশি হতে পারবে না। এই সময়সীমার মধ্যেই নির্বাচন সম্পন্ন করতে হয়। পাকিস্তানে নির্বাচনী তফসিল ঘোষণা, বাছাই, প্রচারণায় সবমিলিয়ে ৫৪ দিন।
ইনস্টিটিউট অব অ্যাপারেল ম্যানেজমেন্ট

ইনস্টিটিউট অব অ্যাপারেল ম্যানেজমেন্ট সাধারণত আইএএম নামে পরিচিত বাংলাদেশের চট্টগ্রাম শহরে অবস্থিত একটি শিক্ষা প্রতিষ্ঠান। এই প্রতিষ্ঠান তৈরি পোশাক শিল্পের জন্য দক্ষ মানব সম্পদ গড়ার লক্ষে প্রয়োজনীয় প্রশিক্ষণ প্রদান করে।
ইনস্টিটিউট অব অ্যাপারেল ম্যানেজমেন্ট ২০১৬ সালে প্রতিষ্ঠিত একটি অলাভজনক শিক্ষা প্রতিষ্ঠান। প্রতিষ্ঠার শুরু থেকেই, প্রতিষ্ঠানটি পোশাক শিল্পের মিড-লেভেল ম্যানেজমেন্ট এর দক্ষতা বৃদ্ধির জন্য বিভিন্ন বিষয়ে প্রশিক্ষণ প্রদান করে আসছে।
আইএএম জাতীয় দক্ষতা উন্নয়ন কর্তৃপক্ষ (এনএসডিএ) স্বীকৃত "স্কিল ট্রেনিং প্রভাইডার" (এসটিপি) এবং স্থানীয় ও আন্তর্জাতিক সংস্থা যেমন স্কিলস ফর এমপ্লয়মেন্ট ইনভেস্টমেন্ট প্রোগ্রাম (এসইআইপি), বাংলাদেশ পোশাক প্রস্তুতকারক ও রপ্তানিকারক সমিতি (বিজিএমইএ) এর সহযোগিতায় কাজ করছে।
নিয়মিত কোর্স এর পাশাপাশি ইনস্টিটিউট অব অ্যাপারেল ম্যানেজমেন্ট এসইআইপি-বিজিএমইএ প্রকল্প এর অধীনে বিনামূল্যে প্রশিক্ষণ প্রদান করছে।
বাংলাদেশ পোশাক প্রস্তুতকারক ও রপ্তানিকারক সমিতি (বিজিএমইএ)
জাতীয় দক্ষতা উন্নয়ন কর্তৃপক্ষ
স্কিলস ফর এমপ্লয়মেন্ট ইনভেস্টমেন্ট প্রোগ্রাম
উন্মুক্ত প্রক্সি

উন্মুক্ত প্রক্সি হলো এক ধরনের প্রক্সি সার্ভার যা যেকোনো ইন্টারনেট ব্যবহারকারীর দ্বারা অ্যাক্সেসযোগ্য।
সাধারণত, একটি প্রক্সি সার্ভার শুধুমাত্র একটি নেটওয়ার্কের (যেমন একটি বন্ধ প্রক্সি) ব্যবহারকারীদের দ্বারা ব্যবহৃত ব্যান্ডউইথ কমানো ও নিয়ন্ত্রণ করার জন্য ডোমেইন নেম সিস্টেম বা ওয়েব পাতার মতো ইন্টারনেট পরিষেবাগুলি সংরক্ষণ এবং ফরোয়ার্ড করার অনুমতি দেয়৷ একটি উন্মুক্ত প্রক্সির মাধ্যমে ইন্টারনেটের যেকোন ব্যবহারকারী এই ফরওয়ার্ডিং পরিষেবাটি ব্যবহার করতে পারেন।
যারা অনলাইনে বেনামী থাকতে চান ও গোপনীয়তা খুঁজেন তাদের জন্য একটি বেনামী উন্মুক্ত প্রক্সি প্রয়োজনীয়। এটি ব্যবহারকারীদের ওয়েব সার্ভার থেকে তাদের আইপি ঠিকানা লুকাতে সাহায্য করতে পারে, এক্ষেত্রে ওয়েব সার্ভারে তাদের অনুরোধগুলি প্রক্সি সার্ভার থেকে উদ্ভূত বলে মনে হয়। এটি তাদের পরিচয় প্রকাশ করাকে কঠিন করে তোলে এবং এর ফলে ওয়েব ব্রাউজ করার সময় বা অন্যান্য ইন্টারনেট পরিষেবা ব্যবহার করার সময় তাদের নিরাপত্তা রক্ষা করতে সাহায্য করে৷ যদিও শুধুমাত্র এর মাধ্যমে প্রকৃত পরিচয় গোপন রাখা এবং ব্যাপক ইন্টারনেট নিরাপত্তা অর্জন নাও হতে পারে কারণ ওয়েবসাইট অপারেটররা ব্রাউজারের আসল আইপি ঠিকানা নির্ধারণ করতে ক্লায়েন্ট-সাইড স্ক্রিপ্ট ব্যবহার করতে পারে এবং উন্মুক্ত প্রক্সির সব সংযোগের লগ রাখতে পারে। উন্মুক্ত প্রক্সির মাধ্যমে ব্যবহারকারীদের শনাক্ত করা কুকিজ ও ফিঙ্গারপ্রিন্টার অনুসরণ করা বন্ধ করা যায় না।
বেশিরভাগ পাবলিক ভিপিএন উন্মুক্ত প্রক্সির মাধ্যমে কাজ করে।
কম্পিউটারের মালিকের অজান্তেই তার কম্পিউটারকে একটি উন্মুক্ত প্রক্সি সার্ভার হিসেবে চালানো সম্ভব। এটি কম্পিউটারে চলমান প্রক্সি সফ্টওয়্যারের ভুল কনফিগারেশন বা এই উদ্দেশ্যে ডিজাইন করা ম্যালওয়্যার (ভাইরাস, ট্রোজান বা ওয়ার্ম) সংক্রমণের ফলে হতে পারে৷ যদি এটি ম্যালওয়্যার দ্বারা সৃষ্ট হয়, তবে সংক্রামিত কম্পিউটারটিকে জম্বি কম্পিউটার নামে উল্লেখ করা হয়।
যেহেতু উন্মুক্ত প্রক্সি প্রায়ই অপব্যবহারের সাথে জড়িত থাকে, তাই তাদের শনাক্ত করা ও তাদের পরিষেবা প্রত্যাখ্যান করার জন্য বেশ কয়েকটি পদ্ধতি তৈরি করা হয়েছে। কঠোর ব্যবহারের নীতি সহ আইআরসি নেটওয়ার্কগুলো স্বয়ংক্রিয়ভাবে পরিচিত সব ধরণের উন্মুক্ত প্রক্সির জন্য ক্লায়েন্ট সিস্টেম পরীক্ষা করে। একইভাবে, codice_1 এর মতো সফটওয়্যার ব্যবহার করে, উন্মুক্ত প্রক্সি ব্যবহার করা ই-মেইল প্রেরকদের স্বয়ংক্রিয়ভাবে পরীক্ষা করার জন্য একটি ই-মেইল সার্ভার কনফিগার করা হতে পারে।
আইআরসি ও ইলেকট্রনিক মেল অপারেটরদের দলগুলো ডিএনএসবিএল দিয়ে পরিচিত উন্মুক্ত প্রক্সির আইপি ঠিকানার তালিকা প্রকাশ করে। যেমন AHBL, CBL, NJABL (২০১৩ সাল পর্যন্ত), এবং SORBS (২০০২ সাল থেকে চালু আছে)। AHBL ২০১৫ সালে জনসাধারণের প্রবেশাধিকার বন্ধ করে দেয়
আমি সিরাজের বেগম (ধারাবাহিক)

আমি সিরাজের বেগম একটি ভারতীয় বাংলা টেলিভিশন ইতিহাস নির্ভর সোপ অপেরা যা ২০১৮ সালের ডিসেম্বর থেকে ২০১৯ সালের মে পর্যন্ত বাংলা জেনারেল এন্টারটেইনমেন্ট চ্যানেল স্টার জলসাতে চলেছিল। অনুষ্ঠানটি দাগ ক্রিয়েটিভ মিডিয়া এবং এসভিএফ গ্রুপের ব্যানারে নির্মিত হয়েছিল। অনুষ্ঠানটি ১৭ শতকের বাঙালি শাসক সিরাজউদ্দৌলা এবং তার স্ত্রী লুৎফুন্নেসা বেগমের জীবন সম্পর্কে শ্রী পারাবতের একটি উপন্যাসের উপর ভিত্তি করে তৈরি করা হয়েছিল। সিরাজ ও লুৎফা চরিত্রে অভিনয় করেছেন শন ব্যানার্জী ও পল্লবী দে।
গল্পটি ১৮ শতকের বাংলার অবস্থা সম্পর্কে তৈরি করা হয়েছে যখন বাংলার রাজ্যের শেষ স্বাধীন শাসক নবাব সিরাজউদ্দৌলা তার মাতামহ নবাব আলীবর্দী খানের স্থলাভিষিক্ত হয়ে সিংহাসনে বসেন। একজন শাসক হিসেবে তিনি রাজনৈতিক উত্তেজনা, ইংরেজদের আগ্রাসন, নিকটাত্মীয় (যেমন তার খালা ঘসেটি বেগম) এবং তার প্রধান সামরিক উপদেষ্টা মীর জাফর প্রভৃতির বিশ্বাসঘাতকতা এবং অন্যান্য বিভিন্ন সংগ্রামের সম্মুখীন হন। অনুষ্ঠানটি একটি কাল্পনিক বিবরণ যে কিভাবে সিরাজউদ্দৌলা দাসী লুৎফার প্রেমে পড়েন যিনি তার স্ত্রী বেগম লুৎফুন্নিসা হয়েছিলেন এবং কীভাবে তিনি তার প্রধান সমর্থন হিসাবে নবাবের পাশে দাঁড়িয়েছিলেন।
আমি সিরাজের বেগম (চলচ্চিত্র)

আমি সিরাজের বেগম শ্রী পারাবতের একই নামের উপন্যাস অবলম্বনে সুশীল মুখোপাধ্যায় পরিচালিত ১৯৭৩ সালের ভারতীয় বাংলা ইতিহাস নির্ভর চলচ্চিত্র।
চলচ্চিত্রটি নবাব সিরাজউদ্দৌলা এবং তার স্ত্রী লুৎফার জীবনের উপর কাল্পনিক ঘটনার উপর ভিত্তি করে ঘটনাটি আবর্তিত হয়েছে।
পিটার বিউমন্ট (সাংবাদিক)

পিটার বিউমন্ট হলেন একজন ব্রিটিশ সাংবাদিক যিনি "দ্য অবজারভারের" বৈদেশিক বিষয়ক সম্পাদক পাশাপাশি এর ভগিনী পত্রিকা "দ্য গার্ডিয়ান-" এর জন্য লেখেন। তিনি ইরাক, আফগানিস্তান, লেবানন, গাজা এবং কসোভোর যুদ্ধ কভার করেছেন।
বিউমন্ট "দ্য সিক্রেট লাইফ অফ ওয়ার – জার্নিস থ্রু মডার্ন কনফ্লিক্ট" (২০০৯) এর লেখক, যুদ্ধ অঞ্চলে কাজ করা একজন বিদেশী সংবাদদাতা হিসাবে তার জীবনের একটি স্মৃতিকথা।
"অফিসিয়াল সিক্রেটস" (২০১৯) ছবিতে তিনি ম্যাথু গুডের ভূমিকায় অভিনয় করেছিলেন।
মার্তি বেনতোলরা

মার্তি বেনতোলরা ফোর্ত (১৬ ডিসেম্বর ১৯০৬ - ৫ জুন ১৯৭৭) একজন প্রাক্তন স্পেনীয় ফুটবল খেলোয়াড় ছিলেন। তিনি ফুটবল ক্লাব বার্সেলোনার আক্রমণভাগ সেট-আপের অংশ গঠন করেছিলেন যাতে রাইচ, এসকোলা, ফার্নান্দেজ এবং মুনলোচও অন্তর্ভুক্ত ছিল। তিনি ১৯৩৪ ফিফা বিশ্বকাপে স্পেনের প্রতিনিধিত্ব করেন।
বেনতোলরা বার্সেলোনায় জন্মগ্রহণ করেন এবং স্থানীয় দল ফোর্তপিয়েঙ্ক এবং কাতালুনিয়া দে লেস কোর্তসের সাথে যুব ফুটবল খেলা শুরু করেন। তার প্রথম উর্ধ্বতন চুক্তি ছিল রিয়াল ক্লাব দেপোর্তিউ এস্পানিওল এর সাথে এবং বেনতোলরা ১৯২৫ সালে ক্লাবের হয়ে তার প্রতিযোগিতামূলক আত্মপ্রকাশ করেন। তিনি ১৯২৯-৩০ লা লিগা মৌসুমে এস্পানিওলের হয়ে খেলেন ও ক্লাবের সাথে থাকাকালীন ১৯২৮-২৯ কোপা দেল রেই জিতেছিলেন।
সেভিয়া ফুটবল ক্লাবের সাথে একটি মুহূর্ত অনুসরণ করে এবং তারপর বেনতোলরা তার নিজ শহরের ক্লাব ফুটবল ক্লাব বার্সেলোনায় যোগ দেন। তিনি বার্সেলোনার সাথে দুবার কাম্পিয়নাত দে কাতালুনিয়া জিতেছেন এবং ২১ এপ্রিল ১৯৩৫ সালে রিয়াল মাদ্রিদের বিপক্ষে চারটি গোল সহ ৫৮টি লা লিগা ম্যাচে ৩১টি গোল করেছেন।
১৯৩৭ সালে স্পেনের গৃহযুদ্ধের সময় বেনতোলরা মেক্সিকোতে চলে আসেন। তিনি মেক্সিকান ফুটবলার হোসে বান্তোলরার পিতা।
যখন বেনতোলরা মেক্সিকোতে ফুটবল খেলছিলেন তখন তিনি মেক্সিকোর রাষ্ট্রপতি লাজারো কার্ডেনাসের নাতনি জোসেফিনা রেঞ্জেল কার্দেনাসকে বিয়ে করেছিলেন। তাদের চার সন্তান ছিল, মার্টিন, পেপে, গুয়াদেলুপ এবং জর্জ। মার্টিন এবং পেপে পেশাদার ফুটবলার ছিলেন যারা দেপোর্তিভো টোলুকা এফসি-এর হয়ে খেলেছিলেন এবং পেপে মেক্সিকোর হয়ে ১৯৭০ ফিফা বিশ্বকাপের ফাইনালে খেলেছিলেন।
বেনতোলরার ভাই জোসেপও একজন ফুটবলার ছিলেন যিনি ফুটবল ক্লাব বার্সেলোনার হয়ে খেলতেন।